
Agirî 



Ebdullah Hicab 


RONI 

Quncikek ji bo şiroveya bûyer û babetan ji xwendevanên ”Agirî” re 


Her Ew Kêm Bû 


B i diyarîkirina Sadiq Mehsûlî weke 
Wezîrê nû yê Hundir ê Komara 
Îslamî, beşek din ji pilana 

derbazkirina desthilata birêveberiya îranê 
bo fermandarên Sipaha Pasdaran kete 
jiyanê. Mehsûlî di wan 29 salên piştî hatine 
ser kar a Komara Îslamî, di wezîfeyên cuda 
yên eskerî û ên sivîl ên girêdayî bi Sipaha 
Pasdaran de, weke Pasdar, Qaymeqamê 
Urmiyê, cîgirê Parêzgarê Azerbaycana 
Rojava û fermandarê hêza herêma 5 û 
leşkerê 6 yê Sipaha Pasdaran û 
damezirênerê leşkerê Aşûra kar kiriye û 
kesê herî nêzîk ê Mehmûd Ehmedînijad e. 

Ji ber desthilata xwe ya xurt a eskerî, 
Mehsûlî torek berfireh ya bazirganiyê jî li 
Urmiye û parêzgeha Azerbaycana Rojava 
damezirandiye ku di nava demek kurt de 
dahat û heyîna wî gehandiye astek ji 
hesabê bi der. Di heman demê de şîrketên 
wî ên bazirganiyê ketine nava bazirganiya 
bi nift (petrolê)ê ve girêdayî û di wî alî de jî 
ew kirine xwediyê desthilat û sermayeyek 
bê rêje. Bi kurtî û kurmancî, Mehsûlî bi riya 
Sipaha Pasdaran ve desthilata serbazî bi 
dest xistiye û ew desthilat kiriye bingeh ji 
bo bidestxistin û xurtkirina desthilatek pitir 
ya aborî. 

Digel ku Parlemanê deng dabe Mehsûlî jî, 
lê pirr nîşane hene ku derdixin diyarîkirina 
wî bi xwestina Elî Xameneyî, rêberê olî 
bûye û bi rewşa siyasî ya rojê a îrane ve 
girêdayî ye. Xameneyî di çendîn hilkevtan 
de ji Ehmedînijad re daye xuyakirin ku 
hêviyên wî hene ew ji bo heyv û salên 
kirîtîk ên pêşiya me amade be. Daxwaza 
Xameneyî ji Ehmedînijad tê wê manayê ku 
rêberê olî û hêzên Sipah û Besîc ku 
girêdaiyê wî ne, pilan dikin di salên pêşiya 
me de, ku ji bo qedera rejîma Komara 
Îslamî qonaxa herî giring e, desthilata 
birêveberiya welat bidin dest fermandarên 
pêşîn ên Sipah û Besîc. 

Projeya karê wezîrê nû ku di nameya wî 
ji bo Parlemanê de hatiye eşkerekirin, tu 
gumanê nahêle ku ew dê wezîfeya xwe 
çawa birêve bibe. Serxalên karê wezîrê nû 
weha tên rêzkirin: pêkanîna zemîneya 
beşdariya berfireh di hilbijartina 
Serokkomariyê de, parastina ewlekariya 
civakî, xesarnasiya karê partiyan û 
amadekirina "atlas" an xerîteya rêxistinên 
dijber. 

Eger mirov bi erka ragehandî a yekem 
dest pê bike, diyar dibe ku Xameneyî ber 
hindê Mehsûlî aniye ser textê Wezareta 
Hundir ku garantiya biserxistina Mehmûd 
Ehmedînijad di hilbijartina pêşerojê de bi 


dest bixe. Mehsûlî dizane ku pirraniya xelkê 
li îranê, bi taybet li herêmên ku neteweyên 
bê maf lê dijîn, bi ^xwestina xwe di 
hilbijartinên Komara Îslamî de beşdar 
nabin. Di hilbijartina dewra pêşîn a 
Serokkomariyê de, serbarê vê yekê ku 
hêzên Besîc û Sipah li gellek deveran bi 
gefan û bi zorê xelik neçar kirin herin ser 
sindûqên dengdanê, lê dîsan jî rêjeya 
beşdariya hilbijartinê li gellek bajarên 
Kurdistanê ji seda pêncî kêmtir bû. Ew bi 
xwe nebûna meşrûiyeta rêjîmê li cem 
komên xelkê nîşan dide. 

Niha piştî derbazbûna sê sal û nîv bi ser 
dewrana yekemîn a Serokkomariya 
Ehmedînijad û eşkerebûna neşiyana wî di 
çareserkirina pirsgirêkên welat de, 
xwesteka beşdarbûn li hilbijartinê hê kêmtir 
bûye. Eger bê û li herêmên dî ên îranê, 
xelk mîna Kurdistanê neçin ser sindûqên 
dengdanê, wê demê hemû meşrûiyeta 
sîstemê dikeve ber pirsê. Lewma Mehsûlî 
niha tînin meydanê ku bi şantaj û gef û 
îmkanên xwe yên serbazî û darayî, her 
çawa be Jainekê rêjeya beşdariya di 
hilbijartinê de bibe evraz. 

Pirsgirêka sereke ew e ku Mehsûlî di 
demekê de dixwaze pitir xelkê beşdarî 
pêvajoya diyarîkirina Serokkomar bike ku 
tenê mekanîzma di destê rêjîmê de kar 
dike, zext û zor e. Lewma tê çaverêkirin ku 
li hember pilanên Mehsûlî û Ehmedînijad 
nerazîbûnên girseyî xurt bin. Ji bo ku ew 
nerazîbûn nebin şîpel(pêl)ek xurt ku gefan 
ji hebûna rêjîmê bike, Mehsûlî xala duyê a 
bernameya karê xwe ji bo "parastina 
ewlekariya civakê" daniye. 

Dema mirov temaşeyî gefên di wan çend 
salan de li ser civaka îranê dike, diyar dibe, 
mebesta Wezîrê nû yê Hundir çi ye. Li 
Kurdistan, li Belûçistan, Tukemen Sehra, 
Ehwaz, Azerbaycan, Tehran û hemû 
deverên dî ên welatê pirrnetewe yê îranê 
bi salan e ku bi tenê Pasdar û Besîcên ku bi 
destê kesên mîna Mehsûlî û Ehmedînijad 
hatine perwerdekirin, ji ewlekariya xelkê û 
a civakê re tehlîke ne. Dema di civakê de 
kêr digehe hestî û xelk li hember gef û 
zordariya Sipah û Besîcan de dijkiryarê 
nîşan dide, dubare her hêzên ewlekariyê ne 
ku ewlekariyê tevlihev dikin. Lewma ji niha 
ve derdikeve ku Ehmedînijad û wezîrê wî ê 
nû amadekariya hindê dikin desthilatek pitir 
bidin Sipah û milîşên Besîcî ku bi keyfa xwe 
her dem û her devera ku dilê wan xwest, bi 
hêceta parastina ewlekariya civakî, dest 
bavên mal û can û çarçoveya jiyana taybet 
a xelkê. 

Mijarek din a giring bo wezîrê nû yê 


Ehmedînijad ew e ku partiyên nû ên li 
welat serî hildanî, bixe çarçoveyek hê 
berteng ku bi tenê bi ferman û xwesteka 
Xameneyî, Ehmedînijad û Sipah û Besîc kar 
bikin. Lewma Mehsûlî basî xesarnasiya karê 
partiyan dike û dixwaze bizane ka ew 
partiyên ku di çarçoveya sîstemê de kar 
dikin, heta ku xizmeta berjewendiya wê 
beşa desthilatê dikin. 

Nayê veşartin ku li îranê tiştek weke 
partiyên siyasî yên serbixwe mana nîne. Ew 
çend grûpên di wan çend salên dawîn de bi 
îzna rejîmê û di çarçoveya sîstema 
'Wilayeta Feqîh' de serî hildane, hemû 
girêdayî qanûna giştî ya rêjîmê ne ku li binî 
re dijî xebata siyasî û têkoşîna azad a 
partiya ne. Lê niha eşkere dibe ku 
Ehmedînijad û grûpa wî a di bin fermana 
'Weliyê Feqîh' de nikarin taba xebata wan 
çend grûpên ji rêjîmê re bê tehlîke jî bînin. 

Lê erka herî bingehîn a wezîrê nû, li gor 
pilana ku wî pêşkêşî Parlemana rêjîmê 
kiriye, amadekirina xerîteya rêxistinên 
siyasî yên dijber e. Dema mirov temaşeyî 
dosya Serokkomar û Wezîrê wî ê nû yê 
Karê Hundirîn dike, tê xuyakirin ka dê ew 
xerîte bi çi awayî bê amadekirin û kîjan 
rêxistin dê bi çi mebestê di nav de cîh 
bigrin. Ji sala 1979 û pêve, li pirraniya 
operasyonên leşkerî yên Sipaha Pasdaran li 
dijî xelkê Kurdistanê, Ehmedînijad û 
Mehsûlî beşdar bûne û weke dijminê herî 
serhişk ên gelê Kurd têne naskirin. Ew her 
weha endamên herî pêş ên tîmek ji 
berpirsiyarên Sipaha Pasdaran bûn ku li 
pilandanan û birêvebirina siyaseta rêjîma 
nû li hember gelê Kurd rola herî bilind 
hebûne. Piraniya operasyonên derveyî 
sînoran ên li dijî tevgera Kurdistanê hatî 
meşandin jî an bi agadarî an bi fermana wê 
tîmê hatine birêvebirin. 

Mebesta wezîrê nû ji diyarkirina xerîteya 
rêxistinên dijber ew e ku bizane potansiyela 
xurtbûna wan rêxistinan di dema guhertinê 
de çend e, ku li gor wê pilana serkutkirinê 
amade bike. Di serî de dê rêxistinên Kurd 
bibin armanca operasyonên îhtimalî yên 
rêjîmê. Li gor wê yekê dûr nîne ku pilana 
teror û reşkujiya ku di salên 80 û 90î de bi 
fermana Ehmedînijad û Mehsûlî û heval û 
hevbîrên wan dihat meşandin, dubare 
bikeve rojevê. Ji tîma cinayetê a îro îranê 
di asta herî bilind de birêve dibin, heya niha 
rola Mehsûlî veşartî bû. Bi erka nû, dê ji 
niha û pêve ew rol bi awayekî servekirî bê 
meşandin. 








Agirî 


TAYBET 


Hejmar 100, 30’ê Çiriya Paşîn a 2008^^ 


Heypeyyînên Taybet Bi Hilkevta 100’mîn Hejmar Û Şeş Saliya Agirî 

Bi henceta 100'emîn hejmara duheftînameya 'Agirî' û şeş saliya weşanê, me bi hewce zanî ku rapirsiyeke giştî raberî 
çendîn kesan bikin ku di vê hejmara taybet hatiye cihkirin. Ji ber kêmbûna cih hinek bersivên beşdaran ji bo hejmara tê 
mane û her wiha di vê hejmara Agirî de me nekarî bi awayekî berfireh bi gellek kesan re hevpyevînê pêk bînin. Bi taybet ji 
ber pirsgirêkên ewlekariyê me nekarî tevî Kurdên Urmiye, Xoy, Makû û Selmas û bajarên din ên Rojhilatê Kurdistanê vê 
pirsên bînin berbas. Em hêvî dikin ku piştî derketina hejmara 100 û xwendina wê jî, nirxandina xwe li ser xebata 100 
hejmarên 'Agirî' ji me re bişînin. Em bi dil û can wan kesan ku me rexne dikin, têdîtin û pêşniyarên xwe tîne berbas spas 
dikin... Pirsa hevpeyvînê a taybet ev e: 

Pirs: 

Roja 30.11.2008'an, 100'mîn hejmara Duheftînameya Agirî derdikeve, herwiha 6'mîn salvegera 
weşana me ye jî. Nirxandin û nêrîna we li ser kar û xebat û xizmetên 100 hejmarên derketî ên 
Agirî bi ziman, çand, rojnamegerî û rewşenbîriyê çi ye? Rexne û pêniyarên we çi ne? 



Mistefa Hicrî: 

“Cihê Rûmetê Ye Ku Agirî Ji Aliyê Çend 
Pêşmergeyên PDKÎ Tê Weşandin” 

i destpêkê de bi hilkevta 
derçûna 100'emîn 

hejmara rojnameya we 

(Agirî), pîrozbahiyên germ û 
mandînebûnê dibêjim we. 

Bêguman çap û belavbûna van 
sed hejmarên Agirî, encama erk û 
têkoşîna we komek ji 
Pêşmergeyên xebatkar ên PDKÎ û 
Komîsyona Çapemenî ya partiyê 



Mistefa Hicrî, Sekreterê 
Giştî yê PDKÎ 


bi giştî ye. 

Li gor hinek zanyariyan ku ji aliyê kesên dilsoz û şareza li ser 
zaravê Kurmanciya Jorîn gihîştine min, Agirî di warê naverok û 
ziman de û herwiha di warê xizmetkirin bi rojnamegeriya kurdî de 
karî ye bi bandor be û xizmetê bi perwerdekirin nifşekê ji bo 
zindîragirtina zimanê Kurdî û dewlemendkirin û parastina ziman û 
çanda Kurdî bike û bala xwendevanan bo aliyê xwe bikişîne. 

Ez hêvîdar im eva bixwe handerek be ji bo ku hûn bi armanca 
dewlemendtirkirina hejmarên tê ên vê weşanê zêdetir bixebitin. 

Destên we xweş bin, hêviya min serkevtina we ye. 

Mihemedsalih Qadirî: 

“Agirî Coxîna Ziman Û Çanda Kurdî 
Dewlemend Kiriye” 

i berahiyê de şeşemîn 
salvegera weşana Agirî ji 
damezrêner, xebatkar û 


xwendevanên birûmet ên wê pîroz 
dikim. 

Ji bo nirxandin û berhevdana xebata 
Agirî, ya baş ev e ku em vegerin bo 
bîroka destpêbûna wê, armanc û 
hewcehiya jidayîkbûna vê rojnameyê, 
hingê dê xuya bibe ku Agirî heta çi 
qasekê kariye di erkên xwe de 
bersivder be. Lewra dikarim bêjim Agirî 
piştî wan hewl û xebatên micid ku ji 
aliyê komek ji hizrmend û evîndarên 
rojnamevaniya Kurmancî, di nav refên 

PDKÎ de, bi êş û janên taybetî ji dayîk bûye. 

Sergotarên hejmara 1 û 2 a Agirî ku bi navê "Çima Agirî" û 
zelalî pênase, bîroke û pêwîstiya weşana vê rojnamê şirove dike. 

Wek yek ji damezrênerên rojnameya Agirî, bi serbilindî ve dikarim 
bêjim, Agirî tevî hebûna gellek pirsgirêkên cur bi cur di warê madî, 
teknîk û personelên profesyonel di karê rojnamevaniyê de, bi xebat û 
keda evîndar û xebatkarên wê pirojê, kariye di erkên xwe de heta 
qasekî berbiçav serkevtî be. 

Agirî bi 100 hejmar berhemên xwe ve kariye bi tîpên Latînî û 
devoka Kurmancî a Jorîn, coxîna ziman û toreya Kurdî dewlemend 



Mihemedsalih Qadirî, 
Siyasetvan û yek ji 
damezrênerên "Agirî" 


bi 


Hesen Şerefî: 

66 Ez Pirr Kêfxweş tm Ku Agirî Di He 
Borî De Berdewam Û Bêwestan Pêva t 
Xwe Ya Rojnamegeriyê Doman 

ebata çapemeniyê û 
weşandina rojname û 
kovaran bi zimanê Kurdî di 




Hesen Şerefî, Cîgirê ^ 
Sekreterê Giştî yê PDKÎ 


nav PDKI de, derbasbûyiyeke dûr û 
dirêj heye û digel avabûna vê 
partiyê, xebata han a ragihandine* 
her hebûye. Lê derkirina weşanekê 
bi tîpên latînî û devoka Kurmanciya 
Jorîn vedigere bo 6 salan berî niha 
ku wê demê min wekî berpirsiyarê 

Komîsyona Çapemeniya PDKÎ'ê, rûmet û şanaziya hevkarî bi xebatkar 
û kargêrên wê komîsyonê hebû. Wê demê li ser pêşniyara hinek 
hevalên partiyê û heta tekezkirina hejmarek ji personelên Komîsyona 
Çapemeniyê ku şarezayê zaraveya Kurmancî û nivîsîn bi tîpên latînî 
bûn, pirsa hewcehiya rojname an kovarek bi devoka Kurmanciya Jorîn 
û bi tîpên latînî hate holê. Ew pêşniyare bi armanca^vê yekê hate holê 
ku dîtin û nerîn û herwiha helwest û siyasetên PDKÎ ji bo wan xûşk û 
birayên Kurd li parçeyên din ên Kurdistanê ku bi zaraveya Kurmancî û 
tîpên latînî diaxivin û dinivîsin, bihê rohn û şîrovekirin. 

Bi xweşî ve, ew pirs û pêşniyare di Polîtbîroya partiyê jî weke 
hewcehiyekê hate dîtin û biryara weşandina 'Agirî' hate dan. 

Niha ku 100'emîn hejmara Agirî derdikeve, ez pirr kêfxweş im ku 
Agirî di heyamê 5 salên borî de berdewam û bêwestan pêvajoya 
xebata xwe ya rojnamegeriyê domandiye û ew valahiya ku ji ber 
nebûna weşaneke weke Agirî di holê de bû, hatiye tejîkirin. 

Derketina sed hejmarên Agirî di heyamê 5 salên borî de, ne tenê 
bandoreke erênî û mezin li ser ragihandina siyaset, helwest û dîtin û 
nêrînên PDKÎ bi zaraveya Kurmanciya Jorîn hebûye, belku xizmetên 
berbiçav bi ziman, çand, wêje, rojnamegerî û rewşenbîriya^ Kurdî jî 
kiriye ku eva bixwe jî her di çarçoveya girîngîdana PDKÎ bi van 
mijarane ye. 

Di vê hilkevtê de, ez pîrozbahiya 100'emîn hejmara weşana Agirî ji 
xebatkarên rêveber ên Agirî, Komîsyona Çapemenî a PDKÎ bi giştî û ji 
PDKÎ û hemû hogir û xwendevanên vê rojnameyê dikim û hêviya 
serkevtin û pêşdeçûna zêdetir jê we re dixwazim. 


bike û cihê xwe di nav rojnamegeriya Kurdî de veke. 

Agirî weke pir û zimanê veguhastinê, çand, tore, bûyer û êş û janên 
Rojhilatê Kurdistanê bo neteweya Kurd li beşên din ên Kurdistanê 
veguhezîne. Agirî karî bi terzek fermî taboya yekcemseriya weşana 
Kurdî li Rojhilatê Kurdistanê bişkêne û bi rêbazeke nû û welatparêzî 
hembêza xwe bo weşan û hevnêzîkkirina devokên şirîn ên zimanê Kurdî 
veke. 

Agirî piştî weşandina 100 hejmaran êdî bûye qutabxaneya 
perwerdekirina çand û ziman û rojnamevaniya Kurdî, weke Çiyayê Agirî 
bi serbilindî teşiya temendirêjî û pêşveçûnê dirêse. 

Şanazî bo PDKÎ ku Agirî di hembêza xwe de afirand û kire rêbazek nû 
di weşana nivîskî ya rojnamevaniya Rojhilatê Kurdistanê de. Qawet û 
serkevtina zêdetir bo xebatkarên newest û rêzdar ên Agirî. 

TAYBET 


Agirî 


100’EMÎN HEJMAR Û ŞEŞ SALÎYA 
AGÎRÎ PÎROZ BE 


X wandevanên hêja ên Agirî! 
hejmara yekem a weşana 
Agirî di Çiriya Paşîn 

(November) a sala 2003'an de 
hate weşandin û kete nav qada 
rojnamegeriya Kurdî. Hejmara 1 
heta 22 a Agirî, mehane derdiket, 



lê ji hejmara 23 heta vê hejmarê (100), pandeh rojan carekê hatiye 
çap û belavkirin. Agirî yekemîn weşana xwerû Kurmancî bi tîpên latînî 
ye ku heta niha li Kurdistana Rojhilat tê weşandin. 

Ji ber ku xebata partiyên siyasî ên azadîxwaz ên Rojhilatê Kurdistanê 
bi giştî û nemaze PDKÎ bi tevahî qedexe ye, kurd û gelên din ên îranê 
ji hemû azadiyekê û yek ji wan azadiya medya û çapemeniyê bêpar in, 
ev yek bûye sebeb ku partiya^me û yên din xebata medyayên xwe li 
derveyî sînorên Kurdistana îranê rêve bibin. Bona tejîkinna vê 
valahiyê, PDKÎ ev gav avêt. Lewra Agirî weke weşaneke PDK îranê li 
binkeya Komîsyona Çapemeniya vê partiyê li Kurdistana Başûr û ji 
aliyê desteyek ji Pêşmergên şoreşger û welatparêz ên Kurd dest bi 
weşana xwe kir û niha jî her didome. Xebata 100 hejmarên Agirî bi 
ked, zehmet û mandîbûna wan bûye. Her wiha Agirî bi armanca 
meşandina erkê nasandina PDK îranê û pêşvebirina siyasetên partiyê û 
xurt û berfirehkirina pêwendiya vê partiyê û Bakurê Kurdistanê, 
Rojavayê Kurdistanê û Bakûra Kurdistana îranê - ku piranî 
Kurmancîaxiv in - û her wiha bi armanca avakirina pirekê di navbera 
Kurdên Kurdistana Rojhilat û Kurdên parçeyên din yên Kurdistanê bi 
Zaravê Kurmancî dest bi xebata xwe kir. 

Ji bilî wan armancên giştî, Agirî hinek armancên din ji bo çarçoveya 
çalakî û xebata xwe ya rojnamegeriyê destnîşan kirin ku bi vî awayî 
ne: parastin û pêşdebirina ziman, wêje, çand û kultûra kurdî, 
berfirehtirkirina zanyariyên civakî, çandî û siyasî ên civaka Kurdistanê, 
xebat û çalakiyên aborî ên Kurdan, bas û gotûbêj li ser pirsgirêkên 
ciwanan û malbatên kurd, perwerde û hînkirin, edalet û wekheviya 
civakî, tendurustî, arîşeya bixeter a madeyên hişber û betalî û 
bêkariyê, deng û basên Kurd û Kurdistanê û bûyer û boneyên 
neteweyî û partiyê. 

Heta çiqas Agirî di bicîanîn û şopandina wan armancên xwe yên 
pîroz de serkevtî bûye, bila xwendevanên Agirî bi xwe îtirafê bi vê yekê 
bikin û bînin ziman. Lê em soz didin ku dê li ser xebat xwe mikûm bin 
û hewl û bizava me ya rojane û berdewam ev e ku guhertinên hewce 
di hemû warên xebata Agirî ya çapemeniyê de pêk bînin. Em daxwaz 
dikin ku hemû kes û aliyek bona vê yekê bibe hevkar û alîkarê/a me... 

Di vê hilkevtê de, Desteya Weşana Agirî, spas, pêzanîn, destxweşî û 
mandînebûnê dike ji hemû hevalên rêveber û xebatkarên Agirî û 
nivîskarên heval û hevkarên Agirî'yê ku berdewam bi nivîsar û quncên 
xwe û herwiha rexne û pêşniyarên xwe jî alîkariya domkirina temenê 
Agirî kirine, û bi rêz û hurmet ve ked û zehmeta wan bibîr tîne... 

Detseya Weşana Agirî 

_ 30 . 11.2008 _ 

Serbest Urmiye: 

“Agirî Gellek Nivîskar Û Rojnamevanên 
Naskirî Li Dora Xwe Civandiye” 

ro hejmara 100'mîn ya Rojnameya 
Agirî derdikeve. Rojnameyek ku di 
temenekî kin de karî dergehekî nû ji bo 

nasandina xem û taliya gelekî hejar veke. 

Rastî û rastbêjî sedemek din bû ku Agirî di dilê 
xwendevanên xwe de cih bigire. Anîna 
rojnamevan û nivîskarên naskirî û bihêz yên 
weke Temûrê Xelîl, Adar Jiyan, Prof. Celîlî 
Celîl û ... di nava rûpelên xwe de, hêz û 
giraniyek din da Agirî. Ji aliyekî din ve jî ev 
rojname bû tirîbûnek ku di seranserî cîhanê de 
Kurd, nemaze Kurdên ku bi devoka Kurmanciya Jorîn dipeyivin, bi 
kul û derdên hev bihesin û peyama şoreşa xwe bigihînin hev. 

Di dawiyê de hêvîdar im ku Rojnameya Agirî û hemû 
rojnameyên din ên Kurdî girîngiyekî taybet bidin aliyên 
perwerdehiyê bi taybetî perwerdehiya ziman. Hêvîdar im her 
berdewam bin. 



Serbest Urmiye 
Rojnamevan 


Rostem Cehangîrî: 

“Derketin Û Weşana “Agirî” Di Cih Û Dema Xwe 
De, Şoreşek Bû Di Ragihandina Kurdistana îranê” 


B i raya min derketin û 
weşana vê balavokê di cih 
û dema xwe de şoreşek 

bû di ragihandina Kurdistana 
îranê û bi taybet ya Partiya 
Demokrata Kurdistana îranê de. 

Biryara weşandina rojnameyek 
bi navê Agirî bi devoka 
Kurmanciya Jorîn û bi tîpên latînî 
ji aliyê rêberiya partiyê ve gellek 

hewce û di cih de bû, çunkî heya wê demê him rexneyek bû li ser 
partiyê, him jî kêmasiyek bû di nav ragihandina partiyê de. 

We bi ked, zehmetî û mandîbûna xwe nîşan da ku hûn dikarin û 
dê bikaribin di qeda îlm û zanistê de serbikevin û him pêgehek baş 
ji xwe re bibînin û him jî xizmetek berbiçav bi ziman û 
rojnamevaniya kurdî bikin. Ez xatircem bûm ku hûnê bikaribin ser 
bikevin û serê me bilind bikin. Niha ku em dibînin hejmara 100'ê 
derdikeve, mirov pirr keyfxweş dibe û şanaziyê bi we û xebata we 
dike. Bi rastî Agirî gellek dewlemend û têrnaverok e û cî û pêgehek 
baş û bilind û cihê hitbar û baweriyê di qada rojnamevaniya kurdî 
de bidest xistiye. 

Ez hêvî dikim ku hûn di xebata xwe de berdewam û serkevtî bin 
û ger îmkan hebe dema weşana we ji 15 rojan bo 7 rojan kêm 
bibe. Dîsan we silav dikim û xebat û tekoşîna we bilind dinirxînim û 
6'mîn salvegera Agirî û hejmara 100'mîn ji we û hemû 
xwendevanên Agirî pîroz dikim. 


Irfan Rehnimûn: 

“Nabe Ku Ji Bo Avakirin Û Çêkirina Zimanê 
Standard Yê Kurdî Tenê Zaraveyek Weke 
Bingeh Bihê Girtin” 



Rostem Cehangîrî, endamê 
Deftera Siyasî ya PDKÎ 


M ixabin! ji ber ku Kurdistan ji 
aliyê dagirkerên Kurdistanê ve, 
hatiye parçe perçekirin û me 

dewleteke neteweyî tune ye ku bikare 
ji rêya zanayên warê ziman ve kar 
bona piraktîzekirina zimanê standard 
yê Kurdî bike, zaravayên zimanê Kurdî 
nemaze Kurmanciya Jorîn, Naveresat 
û Jêr, derfeteke zaf ya jiyana bi hevdu 
re hene û îmkana vê yekê tune ye ku 



îrfan Rehnimûn, endamê 
Komîteya Navendî a PDKÎ 


ji bo avakirin û çêkirina zimanê standard yê Kurdî tenê zaraveyek 
weke bingeh bihê girtin. Lewra bi neçarî di nivîsîn û ragihandinê de 
bi wan her sê zaravan mifahê tê wergirtin. 

Rastiya wê eva ye ku %70 ji akinciyên Kurdistanê, yanî 
Kurdistana Bakûr û Rojava û parek ji Rojhilat û Başûrê Kurdistanê 
û Kurdên niştecih ên welatên Yekîtiya Soviyeta berê û pirraniya 
herî zaf a penaberên Kurd ên derve (taravgeyê) bi zaravê 
Kurmanciya Jorîn diaxivin, lewra em nikarin çavê xwe ji wê rastiya 
heyîn bimiçînin û nebînin. Ji ber vê yekê, Komîsyona Çapemenî a 
PDKÎ çend salek dibe ku duheftînameya 'Agirî' bi Kurmanciya Jorîn 
û tîpên latînî diweşîne û niha weşana wê gihîştiye hejmara 100'ê. 
Ez bi hilkevta xizmetên berbiçav ên 'Agirî', destxweşî û 
mandînebûnê ji xebatkarên 'Agirî' dikim û hêvî dikim pênûsê 
xebatkar û hevkarên wê xurttir û belavoka me rengîntir bibe. 
Nivîsarên Agirî, pirrreng in û mijarên fikr û raman, siyasî, civakî û 
çand û huner tê de hatine cihkirin û belavkirin. Ewa ku hewce ye 
nivîskarên hêja yên 'Agirî' zêdetir bala xwe bidnê de, geşandin û 
pêşvebirina zimanê weşanê û di heman demê de, parastina 
resenatiya zimanê Kurdî ye. 

Careke din bi vê hilkevta pîroz ve, detxweşiyê ji we dikim û 
hêviya min ev e ku nivîsarên 'Agirî' zengîn û balkîştir û 
duhetînameya we rengîngtir be. 











Agirî 


TAYBET 

Peyama Rêzdar 
Mistefa Hicrî, 


m 


R, Sekreterê Giştî Yê PDK 


Iranê Ji Bo Barak 
Obama Û Bersiva Wî 


u 



Barak Obama 


Mistefa Hicrî 


êzadr Barak Obama, Serokê Dewletên Yekbûyî Yên Amerîkayê 

Bi hinceta hilbijartina cenabê te weke 44'emîn Serok Komarê 
Dewletên Yekbûyî yên Amerîkayê, ji aliyê xwe û rêberiya partiya xwe 

ve anku PDK îranê, pîrozbahiyên herî germ pêşkeşî we dikim. 

PDKÎ pitir ji 60 salan e ku li dijî rejîmên dîktator ên Paşayetî û Komara Îslamî 
a îranê, bi armanca dabînkirina mafên destpêkî ên netewa Kurd di çarçoveya 
welatê pirrnetewe yê îranê de xebat kiriye û niha jî li ser domandina xebata 
xwe berdewam e. 

Armanca me pêkanîna îraneke demokratîk û federal e. Di pêxema vê 
daxwaziyê de xelkê me rastî tundtirîn tepeserkirin, girtin û daliqandinan hatiye. 

Em hêvî dikin ku siyaset û bernameyên Amerîkayê li jêr dirûşma guhertinê 
alîkariyek baş be bona pêkanîna guhertinan di welatê me anku îranê de. 
Welatek ku ketiye jêr destê yek ji rejîmên herî dîktatorjln cîhanê. 

Partiya Demokrat A Kurdistana îranê 
Sekreterê Giştî 
Mistefa Hicrî 
8.11.2008 

Bersiva Obama ji bu Mistefa Hicrî 

Birêz Partiya Demokrat A Kurdistana îranê 

Ez sipasiyê dikim ji bo pêwedî û diyarkirina soz û piştevaniya we. Bi hezaran 
peyam li hundur û derveyî welatê Amerîkayê gihîştine destê min. Ez şanaziyê 
bi bawerîbexşîna xelkê Amerîkayê bi xwe û "Joe Biden" wekî Cîgirê 
Serokkomar dikim. 

Hêvî dikim ku derfeta berbirûbûn û dîtina wan pirsgirêkan ku netewa me 
rastî wan hatine, ji me re pêk were. Di pirojeyek mezin de bona nûkirina 
Amerîkayê, ez çavnihêrê xebat û karkirinê tevî hemû xelkê Amerîkayê me bê 
liberçavgirtina wê yekê ku deng bi tu kesî dane. Tenê rêya pêkanîna 
guhertinan ku pirraniya xelkê Amerîkayê li benda wê ne, mifahwergirtin ji hêz 
û şiyana xelkê Amerîkayê ye. Lewra ez û "Joe Biden" hêvî dikin ku hûn jî 
çalakiyên xwe û baskirin ji siyaseta netewî di civaka xwe de bidomînin. 

Tevî rêz û hurmetan 
"Barack Obama" 

12.11.2008 


Nahîd Husênî: 

“Agirî Ew Sekoya Berfireh Bûye Ku Karî Ye 
Nivîskarên Kurd Di Nav Rûpelên Xwe De Bicivîne’ 

i destpêkê de ez pîrozbahiya 
derketina 100'mîn hejmara Agirî 
û herwiha hilbûna mûma 

şeşemîn slavegera destpêbûna wê 
belavoka hêja û bedew ji we dikim. 

Bêguman Agirî gaveke bi bandor û 
micid di warê rojnamegeriya Kurdî de 
bûye û asoyeke ronak û geştir li benda 
wê ye. 

Agirî ew sekoya berfireh bûye ku karî 
ye nivîskarên Kurd di nav rûpelên xwe 
de bicivîne û minberek be ji bo 

guhartina dîtin û nerînên micid û cuda. Ewa ku min bixwe dîtiye û seh pê 
kiriye, komek nivîskarên berçav û xwedî pêgeh û azmûn li her çar 
parçeyên Kurdistanê pê re hevkariyê dikin û ewa jî asta gursî û giraniya 
wê belavokê dide xuyakirin. 

Têdîtinek min jî heye, hêvî dikim ku hûn girîngiyê bidin mezinkirina 
qebareya Agirî bona ku derfeta mîzanpajiyeke rind û baştir jê re pêk bihê, 
herwiha heke çê be rûpela yekem û dawiyê berdewam rengî çap bikin. 

Hêviya serekvtinê ji bo Desteya Weşanê û hemû xebatkar û hevkarên 
Agirî dixwazim. 



Nahîd Husênî, endama ^ 
Komîteya Navendî a PDKÎ 


Agirî, Bingeh U Çavkaniyek Mezin 
Bona Nûkirin Û Parastina Devoka 
Kurmancî Li Rojhilatê Kurdistanê 


J i ber bindestketina 
gelê Kurd li çar 
parçeyan, ziman yek ji 

nasnameyên neteweya Kurd 
bûye ku herdem ketiye bin gef 
û projeyên tunekirina dijminên 
gemar ên Kurdan. Ji ber 
sedemên siyasî, mixabin heta 
niha jî di wan welatan de ku 
Kurdistan di navbera wan de 
hatiye parvekirin - helbet ji bilî 
Başûrê Kurdistanê ku niha 
zêdetirî 15 salan e azad bûye 



Azad Kurdî, 
Berpirsê Agirî 


- zimanê Kurdî qedexe ye û berdewam di bin tehlûkeya 
jinavçûnê de bûye/ye. Dijminên Kurdan bi awayekî 
sîstematîk rê li ber pêşveçûn, xwendin û nivîsandin bi 
zimanê Kurdî girtine û pêvajoya fêrbûn û bikaranîna ziman 
bi xurtî asteng kirine. 

Li Rojhilatê Kurdistanê, rewşa han gellek xuya û berçav 
e, xwendin û nivîsandin bi zimanê Kurdî qedexe ye û 
radyo, televîzyon, rojname, kovar bi awayekî azad û 
serbixwe nikarin zimanê Kurdî bi serbestî bikar bînin. Vê 
yekê rewşeke gellek xirab ji bo zimanê me yê neteweyî 
pêk aniye. Kesên ku li ser ziman dixebitin û dinivîsînin, 
berdewam rastî pirsgirêk, asteng, dijwarî û gefan tên. 

Ji bo ku zimanê Kurdî winda nebe û beşek ji nasnameya 
Kurdan a neteweyî ji nav neçe, partiyên siyasî yên 
Rojhilatê Kurdistanê bi giştî, nemaze PDKÎ weke pêşengê 
xebata neteweyî - demokratîk a gelê Kurd herdem bi rêya 
weşandina rojname, kovar û çapemeniyên din, radyo, 
vekirina dibistan, perwerdekirina mamsotayên fêrkar ên 
zimanê Kurdî, weşandina pirtûkên Kurdî û wd... girîngiyek 
taybet dayiye parastin û bikaranîna zimanê Kurdî. 11 meh 
desthilatdariya Komara Kurdistanê di sala 1945'an û çend 
mehên destpêka serkevtina şoreşa gelên îranê di sala 
1979'an ku PDKÎ di beşek ji Kurdistanê de desthilatdar bû, 
mînakên herî baş in bona selimandina vê rastiyê. Aliyê 
kêm di 30 salên borî de, valahiya weşaneke xwerû 
Kurmancî a azad ew jî bi tîpên latînî weke hewcehî û 
pêdiviyeke berçav dihate xuyakirin. Lerwa bi piştgirî û 
hevkariya PDKÎ, komek Pêşmergeyên welatparêz, 
şoreşger û ronakbîr ew berpirsiyariya girîng li stû girtin û 
bi vî awayî 'Agirî' xebata rojnamegeriya vê weşanê di 
Çiriya Paşîn a sala 2003'an de dest pê kir û hejmara 
yekem a wê derket. 

'Agirî' weke yekemîn weşana xwerû Kurmancî bi tîpên 
latînî li Rojhilatê Kurdistanê, gaveke pirr mezin û dîrokî bû 
ku komek ciwanên welatparêz û ronakbîr di nava PDKÎ ew 
xebat dest pê kirin û niha temenê vê yê bûye şeş salî û 
100 hejmar jî. Agirî bingeh û çavkaniya herî baş a 
parastin, nûkirin û zindîkirina Devoka Kurmancî li Rojhilatê 
Kurdistaê ye, armancek mezin ku hêvî û xweziya avaker û 
rêveberên wê bû û bi kêfxweşî ve îro ji aliyê gelê Kurd li 
her çar parçeyan û her cihê cîhanê ku Kurd lê dijîn, 
nemaze jî li Rojhilatê Kurdistanê bi başî tê hezkirin û roj bi 
roj alîgir û xwendevan û hevkarên wê zêde dibin. Ya herî 
girîng eva ye ku nifşa nû a Kurdistana îranê ji vê rêyê ve 
fêrî Kurmancî bibin û bikar bînin, ji ber ku tenê perwerde 
û xwendin û nivîsîn bi Farsî yejj zarok, ciwan û hemû tex 
û qatên civaka Kurdistana îranê ji mafê sereke yê 
xwendin û nivîsîna azad bi Kurmancî bêpar in. 

Bi vê hêviyê ku Agirî li ser axa azad û serbest a 
Rojhilatê Kurdistanê bihê çap û belavkirin û bi vê yekê 
armancên xwe yên sereke û girîng bi başî û yekcarî 
bişopîne... 













^ Hejmar 100, 30’ê Çiriya Paşîn a 2008 


TAYBET 


Agirî 


Nûredîn Sofîzade: 

“Bila Agirî Aliyê Kêm Bibe Heftîname” 

B erî her tiştê, ez belavbûna sedemîn hejmara 
belavoka Agirî ji we xebatkar û birêveberên 
wê pîroz dikim. 

Bêguman di encama xebat û tekoşîna we bûye ku 
kariye ev belavokê bigehîne qonaxa niha. Her aliyek 
ger xwediyê hinek xwestekan be, yan bixwaze teblîxê 
ji bo daxwazên xwe bike, yan bixwaze ji hizr û êş û 
daxwazên xwe agahdar bike û bixwaze bala xelkê bo 
aliyê xwe ve rabikişîne, divêt bi qasî ku ji dest tê û 
dikare ji hemû rêyan mifahê bistîne û ne tenê xelkê 
hevzimanê xwe, belku ger îmkan hebe, ol, netewe û 
zimanên din ji pirs û hizr û helwestên xwe têbigehîne. 



Nûredîn Sofîzade, 
Rojnamevan 


Mixabin heya 6 salan berî niha PDK Iranê tenê bi devokek Kurdî anku 
Kurmanciya Jêrîn siyaseta xwe di ragihandinan de dikir, lê bi kêfxweşiyê ve 
piştî vê çendê ku seh bi vê kêmasiyê hate kirin ku ger partiya me dixwaze 
her 40 milyon Kurdan ji siyaset û dîtinên xwe û xebata xwe di Kurdistana 
îranê de agahdar bike, divêt Kurmanciya jorîn jî berçav bigire. 

Belavoka Agirî di encama hewcehiyek han de hate avakirin. Derheq van 
sed hejmarên belavbûyî yên Agirî, divêt were gotin ku bi kêfxweşî ve kariye 
gellek xizmetên berçav bike û bandorek baş hebe: 1. Agahdarkirina beşek zaf 
ji Kurdan derheq siyaset û dîtinên PDK îranê, 2. Xizmet bi devoka Kurmancî, 

3. Xizmet bi çanda Kurdî, 4. Xizmetkirin di warê rewşenbîrî de, 5. Zanyarîdan 
derheq dîroka neteweya Kurd 

Rexneyek min heye, her belavok ku rojane belav nebe, rojname nîne. 

Belavokên ku rojane belav dibin, jêre dibêjin rojname, bi raya min divêt 
navê rojnameya Agirî biguhere û bibe duheftîname. Ji ber ku her 15 rojan 
carekê belav dibe û li gor azîn û usûlên rojnamevaniyê, Agirî duheftîname ye. 

Ez pêşniyar dikim, ger îmkan hebe Agirî bikin heftiyane û navê wê jî bila 
heftîname be. Her wiha nivîs girtir bên nivîsîn û rûpelên Agirî jî bên zêdekirin. 

Hêviya serkevtinê ji we re dixwazim. 

Şerîf Felah: 

“Hewce Ye Ku Agirî Zêdetir Pirsa Zimanê Standard Û 
Hevgirtî Yê Kurdî Bixe Ber Bas Û Nîqaşê” 

i destpêkê de, belavbûna 100'mîn hejmara 
weşana Agirî û destpêkirina şeşemîn 
salvegera wê, ji hemû hevalên xebatkar û| 

birêveberên rojnamê û Komîsyona Çapemenî a 
PDK îranê û malbata mezin a rojnameya Kurdî 
pîroz dikim. 

Di serdemê şerê ragihandin û zanyarî û cîhana 
pan û berfireh a pêwendî û ragihandinê de, 
rojnamevanî û pirsa nivîsînê girîngî û buhayek 
diyar û berçav heye, lewra hewce ye ku her kes û 
aliyek bona selimandina hebûna xwe tevlî cîhana 
ragihandinê be. Hewce ye ku hemû rojnameyên 
Kurdî tevî şirove û dahûrandina derbazbûyiya 
neteweya xwe, hewlê ji bo reform û guhartin û pêkanîna delîveya bona 
rexneyên bibandor û karîger bidin. Bi raya min ger Agirî di pêşerojê de pirs û 
xalên jêrîn li berçav bigire, dvê zêdetir gelîtir û îroyîtir bibe. 

Pêşniyarên min ji bo Agirî ev in: 

1. Girîngiyek zaf bide bi exlaq û pirensîpên rojnamevanî û rê û cihên 
navneteweyî ên rojnamegeriyê 

2. Mijar û pirsên pêwendîdar bi Rojhilatê Kurdistanê zêdetir bixe berbas. 

3. Guhartinê di çarçove, form, dîzayn, montaj û sayza Agirî de pêk bîne. 

4. Girîngîdan bi çand û huner û kultûra neteweyî. 

5. Pirsa zimanê Kurdî û bi taybetî zimanê hevgirtî yê Kurdî zêdetir bixe 
berbas û ger derfet hebe, kuncek taybet bi vê mijarê bê avakirin. 

6. Şirovekirin û encamdana lêkolînan bi ser çand û wêjeya nenivîskî û her 
wiha girîngîdan bi wêjeya Kurdî. 

7. Hewildan bona pêkanîna pirr navbera nivîskaran, zimannasan, 
hunermendan û rojnamevanên hemû beşên Kurdistanê. 



Şiroveya Peyvên 
Siyasî 


Berhevkar: Omîd Esxeran 
omid_anbi@yahoo.com 



IMPERY ALIZM 


T êgiha Împeryalîzmê ji peyva "Imperiu" ku tê 
wateya Împeratorî û koloniyalxwaziyê, hatiye 
wergirtin. Metoda han a destdirêjîker di dawiya 
sedsala 19'an di cîhanê de dest pê bû û ji bo wan 

welatan bikar dihat ku li derveyî sînorê welatên xweyi bo 
anîna çavkaniyên madî û mirovî ji welatên parvemayî ên 
Asiya, Afrîqa û Amrîkaya Başûr hewl didan. 

Lenîn pênc xalên sereke ji bo pênaseya Împeryalîzmê 
destnîşan dike ku bi vî awayî ne: 

1- Kombûna heyîn û berhemanînê dibe sedema çêbûna 
monopolan ku eva jî bixwe di jiyana aborî û sermayedariyê 
de, rolek bibandor dilîze 

2- Bi serhildana sermayeyên bankî li cem sermayeyên 
pîşesazî, hin sermayeyên din ku di kultura siyasî de bi 
olîgareşî tê binavkirin, serî hildidin. 

3- Li dewsa kala û berheman, lehiya sermayê rû ji 
welatan dike 

4- Yekîtiyên sermayedarî ava dibin û yekîtiyên han ji curê 
Kartelan(yekîtiya sermayedaran ji bo ewlekirina nirxa 
berheman) û Tarstan(Yekîtiya sermayedarên 
berhemhêner) û Konsersiyom( Kompaniyayek mezintir ku ji 
çend kompaniyayên din ji bo dansûtandinên monopolî pêk 
hatiye) ku di warê aborî de cîhanê di nava xwe de parve 
dikin. 

5- Di encam de, dawî bi dabeşkirina welatên cîhanê di 
nava sermayedaran de tê û piştî bidawîhatina parvekirina 
cîhanê di nava împeryaliyan, şerê navbera wan de dest pê 
dike. 

Împeryalîzm di welatên qels û bêhêz de ji bilî qadên 
siyasî û aborî, xwediyê tu armancek din nîn e û hewlê dide 
ku tim beşên aborî û siyasî bixe bin çavdêriya xwe û bi vî 
awayî hevrikiya azad a darayî û siyaseta navxweyî tevlîhev 
bike. Di zirûfa niha de, hewl ji bo bidestveanîna alavên xaw 
ên zêdetir û hêza kar a erzan û zalbûn bi ser kar û barên 
cîhanê de, bûye sedema pêkhatina dijheviyek tund di nava 
welatên împeryalîst de. 

Împeryalîzm ji zalbûna siyasî û aborî a welatekê bi ser 
welatek din re tê gotin ku hin caran ji rêya leşkerî ve 
welatên han dagir dike û hin caran jî ji bo dabînkirina 
berjewendiyên siyasî û aborî ên xwe, hikûmeteke kirêgirtî 
di nava welatê dagirbûyî de ava dike. 

Împeryalîzm di sedsala 19'an de, bi leşkerkêşiya hin 
welatên Ewropayî weke Birîtaniya, Fransa, Holanda, 
Beljîka, Portogal û îspaniyayê ji bo dagirkirina welatên 
Asiya, Afrîqa û Amerîkaya Başûr dest pê kir û di sedsala 
20'an de jî hin welatên weke Almaniya û îtaliya û Japon jî 
hewla dagirkirina welatên din dan. Arîşe û pirsgirêkên han 
li dehsala 1880'an heya 1914'an, bi ser siyaseta 
navneteweyî de zal bûye, lewra serdemê han weke çaxê 
împeryalîzmê hatiye nasîn. îro rojê têgiha Împeryalîzma 
Çandî jî derketiye holê ku ji bandora menewî û çandî a 
welatên împeryalîst ji rêya bikaranîna desthilata siyasî û 
aborî ji bo berfirehkirina deb, edet û buhayên kulturî ên 
xwe ji rêya çanda welatên din de, tê gotin. 

Çavkanî: (Ferhengî Ramiyarî Nîga) Azad 
Weledbegî 

(Danêşnamêyê Siyasî) "Politicial Dictionary" 
Daryûş Aşorî 

Çinûr Qadirî, 
Çalaka Mafê Jinan 


Çinûr Qadirî: 

“Ya Ji Bo Min Girîng Û Balkêş Ev E Ku 
Agirî Bi Tîpên Latînî Weşanê Dike” 

i destpêkê de, şeşemin cî'T' 
salvegera Agirî û her weha , 

100'emîn hejmara rojnameya f 

we bi dil û can pîroz dikim. Hêviya 
min serkevtin û berdewamiya Agirî di 
xebata wê ya hêja û pîroz de ye. 

Li Rojhilatê Kurdistanê demeke dirêj 
bû ku rojname an çapemeniyek bi 
kurmancî û tîpên latînî ne dihate 
xuyakirin. Agirî ew valahî bi başî tejî 

kir. Bi raya min rola Agirî di vê derheqê de dîrokî û girîng bû. Ji bo 
zimanê Agirî gellek balkêş e, ji ber ku zimanê Agirî nêzîk standarda 
kurmancî ya Botanî ye. Her kes dikare jê fehm bike. 

Bo min wek xwandevaneke Agirî eva girîng û balkêş e ku bê tîpîn 
latînî diweşe. Bi sed hejmarên weşandî, Agirî xizmetên mezin bi 
zimanê kurdî, çand û rojnamegeriya kurdî kiriye û di vê qadê de 
cihek baş girtî ye. 

Ez pêşniyar dikim, li gor derfet û îmkanên xwe guhartinên 
pêwêst di Agirî de pêk bînin, aliyê kêm dema weşanê ji 15 rojan 
bibe heftiyê carekê, rûpelên wê mezintir bibe, rûpelekê taybet bi 
jinan terxan bikin. Hêviya serkevtinê ji we re dixwazim. 

Sidîq Derwîşî: 

“Agirî Karî Ye Devoka Kurmancî 
Zindî Rabigire” 

B i hilkevta 100'emîn hejmara 
'Agirî' û her wiha şeşemîn 
salvegera belavbûna weşana we, 

pîrozbahî, destxweşî û mandînebûnê 
dibêjim xebatkar û rêveberên 'Agirî'. 

Bi raya min yek ji bingehên armancên 
xebata 'Agirî'ji raman û rêbaza neteweyî 
û demokratîk a PDKÎ çavkanî digire û 
weşana we di şopandian armancên xwe 
di warên siyasî, civakî, çandî û hunerî de 
serkevtî bûye. Ji ber ku Agirî ji bilî vê 
yekê ku armancên siyasî yên taybet bi 
xwe şopandiye, lê ji pirs û mijarên 



Sidîq Derwîşî, 
Endamê Komîteya 
Navendî Ya PDKÎ 


civakî, çandî û hunerî dûr nebûye û ew mijar bi berfirehî di rûpelên 
xwe de cih kiriye. 

Bi raya min 'Agirî' herî zêde di nava çîn û qata rewşenbî, 
xwendekar, nivîskaran de cih girtiye û hezkerên xwe hebûye. Li 
Rojhilatê Kurdistanê xwendin û nivîsîn bi latînî qedexe ye û niha 
ciwan, nivîskar û rewşenbîr bi nepenî û bi awayekî veşartî zimanê 
Kurdî bikar tînin û eva bixwe bona xebata rojnamegeriya bi latînî 
astengek mezin e, dewleta Komara Îslamî rê nade ku zimanê Kurdî 
bi tîpên latînî were bikaranîn. 

'Agirî' karî ye zaravê Kurmancî li Rojhilatê Kurdistanê zindî 
rabigre û di vî warê de pirr serekvtî bûye, lê hêj maye ku bi tevahî 
cihê tîpên erebî bigire, sedema wê jî ev e ku Agirî li derveyî 
Rojhilatê Kurdistanê diweşe. 

Bi baweriya min 'Agirî' bi başî azîn û usûlê rojnamegeriyê berçav 
girtine û rêbaza wê ya neteweyî û demokratîk pirr xuya û eşkere 
ye. Roj bi roj zêdetir ber bi weşaneke profesyonel û pîşeyî gavan 
davêje û bona xizmetên xwe ciheke taybet di nava rojnamegeriya 
Kurdî de girtiye. 

Ez pêşniyar dikim: 'Agirî' nebe paşkoya rojnameya KURDISTAN û 
mijar û nivîsarên wê wernegerînin, rengîntir be û quncên zêdetir ên 
siyasî, çandî, wêjeyî, civakî û wd.. veke, rûpela wê mezintir bibe û 
herî zêde ji îdyom û biwêjên navçeyan mifahê bistîne. 



Selîm Zencîrî, endamê 
Desteya Weşana Agirî 


Temenek Kurt, Xizmetek 
Berbiçav 

E m di demekê de ber bi 
pêşwaziya hejmara 

100'emîn ya Agirî ve diçin 

ku cîhan bûye gundek biçûk. 

Pêşketina lezgîn a zanist û 
teknolojiya, ragihandin û 
herweha dahênanên nû, karê 
pêwendî û haydarbûn ji rewş û 
jiyana mirovahiyê hêsantir kiriye. 

Di rastî de ragehandinê wekî 
desthilata çaremîn kariye rol û 
armanca bingehîn a xwe ku 
pêşdebinina mirovahiyê û 

misogerkirina azadî, yeksanî û dadperweriyê ye, bi başî bi cî bîne. 

Rojnamevanî jî wek beşek girîng ji ragehandinê dîrokek dûr û 
dirêj, hêja û binirx ji xwe re tomar kiriye. 

Di vê navberê de rojnamevaniya kurdî jî herçiqas li gorî demê 
hinekê derengtir maye, lê bi derçûna yekem hejmara "Kurdistan" 
di 22'ê Nîsana 1898'an de ji aliyê Miqdad Midhet Bedirxan ve xwe 
da eyanê. Paşan bi geştirbûna bizavên netewî û rizgarîxwazane, 
şoreş û serhildana rojnamevaniya kurdîjî geştir bû û em dibînin ku 
bi sedan kovar, rojname û belavokên din yên kurdî bi armanca 
lîstina rola bingehîn a xwe di pêşdebirina bîr û hizrên 
pêşketinxwazane, netewî, çandî û bi taybet parastina ziman de ev 
rêya dûr û bi zehmet serbarê astengî û polîtîkayên qedexekirin û 
helandinê ji aliyê dewletên dagirker ve dişopînin û karîne 
berdewam bimînin u li hember şûra dujmin de mertalekî qahîm 
bin. 

Agirî jî yek ji wan rojnameyan e ku mafê jidayîkbûna bi azadî 
nebûye û nikare bi azadî jî bijît. Lê serbarê kêm îmkanatî û nebûna 
perwerdeyek profesyonal di wê temenê kurt yê xwe de kariye erk 
û rola nîştimanî û rojnamevaniya xwe bi başî bi cî bîne û destketên 
baş bidest bixe, herweha di refa herî pêş a karwanê 
rojnamevaniya kurdî de cih bigre û bibe hêviyek mezin. 

Agirî domkerê rêya w Hawar"ê ye, ew Hawara ku stêra geş a 
esmanê rojnamevaniya kurdî bû. Agirî bi derçûna yekem hejmara 
xwe qonaxek nû di dîroka rojnamevaniya kurdî di Kurdistana îranê 
de dest pê kir, çunku piştî borîna çendîn dehsalan li ser derçûna 
''Kurd" ji aliyê Simkoyê Şikak ve, Agirî yekem rojname ye ku bi 
Kurmanciya^ Jorîn û girîngtir ji wê jî yekem rojname ye ku di 
Kurdistana îranê de bi tîpên latînî tê weşandin. Di hinek hejmarên 
Kovara "Sirwe" de jî, nivîsên Kurmancî hatine şandin. 

Agirî her di yekem hejmara xwe de welatparêzî, rewanbêjî, 
rastbêjî, parastin û geşandina ziman û xizmet di hemû warên 
jiyanê de kire bingeh û armanca karê xwe û di rastî de jî heya niha 
di gihandina peyama xwe û rola xwe de serkevtî bûye. Agirî karî 
ew valahiya dîrokî di rojnamevaniya kurdî- kurmancî li Rojhilatê 
Kurdistanê de heya qasekê tejî bike û bibe pirek qahîm di navbera 
parçên Kurdistanê, Kurdên Soviyeta berê, yên Ewropa û bi giştî 
hemû cîhanê bibe sefîrek baş ji bo nasandina doza rewa ya kurd, 
bûye kevokek aştîxwaz li ser esmanê kurdan û roj li pey rojê 
sînorê firîna xwe û peywendiyên xwe xurttir û berfirehtir dike. 

Bê guman tu rojnameyek nikare hemû ew xewn û hêvî û 
xwastikên gel bi cî bîne û dûr be ji kêmasiyan, lewre pirr siroştî ye 
ku Agirî jî di vê çarçoveyê de cî bigre. Lê girîng ew e ku ji karwanê 
pêşketinê pare nemaye û tim di hewl û bizavê de ye û kariye di wê 
temenê kurt û kin yê xwe de xizmetek berbiçav bi çand, tore, 
ziman û alfabeya kurdî ya latînî bike û tim bi êş û janên gelê xwe 
re bijît û bi serkevtinên gelê xwe re şad û bi xem û nerihetiyên gel 
re jî xembar. 

Lewre hewce dike ez jî wekî endamek desteya damezrêner yê 
weşana Agirî, derçûna hejmara 100'an ji xwe, desteya weşan û 
hemû xwendevan û xemxorên Agirî re pîroz bikim. Dibêjim bila 
hûn sax û silamet bin û emê hewlê bidin bi pişgîriya we hîna 
xizmetên baştir û serkevtinên bêhtir bidest bixin. 

Agirî 



Perî îslamniya: 

“Divê Agirî Zêdetir Girîngiyê Bide Pirsa Jinan” 

D i destpêkê de ez dixwazim 
6'mîn salvegera weşana Agirî 
li xebatkarên vê rojnamê 

pîroz bikim. Mandînebûnê dibêjime 
we rojnamevanên hêja û hêvîdar im 
ku herdem di kar û xebata xwe de 
serkevtî bin. 

Rojnama Agirî, weşaneke siyasî, 
çandî û civakî ye û xwendevanên wê 
di her warekê de mifahê ji nivîsên 
ku di rojnamê de têne weşadin, 
werdigirin. 

Di warê ziman de bi awayekî 
durust û rêkûpêk zaravê Kurmancî 
bi kar tînin û di warê çand û hunerê 
de jî xizmeteke mezin bi çanda kurdî 
dike. 

weşana Agirî di warê rewşenbîriyê de bi gotar û belgên dirust raya 
xwendevanan bo aliyê xwe dikêşîne. Gellek babet û gotarên curbecur û 
zanistî li ser pirsên civakî û bi taybet pirsa jinan mirov dikare di nav 
Rojnama Agirî de bibîne. Û eva jî asta zaniyarî û hesta xabatkarên wê 
rûpelên nîşan dide. Ez weke jinekê hîvîdarim ku Rojnama Agirî zêdetir ji 
caran girîngiyê bide pirsa jinan li gişt Kurdistanê û nemaze li Rojhilatê 
Kurdistanê. 


Xosro Ebdullahî: 

“Agirî Xizmeteke Mezin E Ji Bo Ziman Û 
Wêjeya Kurdî” 

H evalên Hêja yên Desteya 
Weşana Agirî 

Digel silavên germ û 

rêzdariyeke bi rûmet ji bo têkoşîn û 
xebata we ya hêja ! 

Zaravê Kurmancî yekek ji 
dewlemendtirîn zaravên zimanê kurdî 
ye ku nêzîkî ji sedî heftêyê gelê me 
bi vî zaravî dipeyive. Yekemîn 
Rojnameya kurdî "Kurdistan" jî bi vî 
zaravî derketiye. 

Şermezariyeke pirr giran bû ji bo 
partiyeke wekî Partiya Demokrata 
Kurdistana îranê ku sedî hetêyê gelê 
kurd ji têgehîştina raman û siyaseta 
xwe bêpar bihêle. Mixabin, ta şeş salan 
berî niha, hinek berpirsên berçavteng 

(yên ku niha di PDKÎ'ê de nemane) nedihêlan ku bi vî zaravî tiştek bête 
weşandin. Lê berxwedan û bi taybetî amadebûna we hevalên hêja û 
dilsojî û piştgiriya beşekî berçav yê birêveberiya partiya me bû sebeb ku 
ne tenê ew astengî ji holê rabin, belkî beşekî girîng ji gelê me ji siyaset 
û helwêstên partiya me û her wisan jî ji rewş û xebat û têkoşîna gelê 
kurd di vî beşê Kurdistanê de agahdar bin. Her weha xizmeteke mezin e 
ji bo ziman û wêjeya kurdî. Bi rastî destê we neêşe û her li ser vê riya 
hêja û durust dom bikin ! 

Eger hûn bişên navên mehan yên kurmancî bi kar bînin dê hêj çêtir 
be. 

Ez ji kûrahiya dil ji bo we bextewerî û ji bo xebat û xizmeta we ya 
hêja serkevtinê dixwazim! 



Xosro Ebdullahî 
Mamostayê Zaravê 
Kurmancî li Enistîtûya 
Ziman û Temmedunên 
Rojhilatê - Parîs 


Rojeva Civakê 


Agirî Giringiyeke Taybet 
Dide Pirsên Civakî 


ojnameya Agirî 6 
salan berî niha û di 
encama hewcehî bi 

hebûna wê, ji aliyê PDK 
îranê ve hate avakirin. 
Weşanek ku di destpêkê de 
mehê carekê dihat weşandin 
û piştî heyameke kurt bû 15 
rojan carekê. îro Agirî 
gihîştiye sedemîn hejmara 
xwe. Agirî di vê heyama 6 
salan de kariye gellek ceribîn 
û ezmûnan di zaf warên 
rojnamevaniyê de bi dest 
bixe. Di kêleka beşa siyasî û 
çandî de, beşa civakî beşek 



Hemîd Muxtarî, 
endamê Desteya 
Weşana Agirî 


sereke a xebata rojnameya Agirî bûye. Ez dixwazin di 
vê nivîsarê de bas ji girîngîdana Agirî li dor 
pirsgirikên civakî ên civaka Kurdistanê bi giştî û bi 
taybetî di Kurdistana îranê de bikim. Rojnameya Agirî 
her di destpêka avabûna xwe de girîngiyek berçav 
daye beşa civakî. Di vê weşanê de herdem pirsên 
civakî hatine baskirin û mijar û lêkolînên dewlemend 
ji aliyê hevalên xebatkar ve hatine nivîsandin û di 
hejmarên cur bi cur ên rojnameya Agirî de hatine 
belavkirin û hewce ye ku em li vir û di vê derfetê de 
ku pêk hatiye, destxweşiyê ji hemû wan hevalan 
bikin ku di vê beşê de hevkariya rojnameya Agirî 
kirine. 

Heke em balê bidin rûpelên Agirî, mijarên beşa 
civakî ku di rûpelên 7 û 8 de hatiye/tê weşandin, 
tevî mijarên cur bi cur ên civakî weke pirsgirêkên 
zarokan û ciwanên civaka me, pirsên jinên Kurd di 
her çar beşên Kurdistanê de û nemaze di Rojhilata 
Kurdistanê de, pirsên weke bengdarî, berdan, HIV, 
helatina mêjiyan, kuştinên namûsî di Kurdistanê de, 
xebat û astengên li hember mamosta, xwendekar, 
karkeran di îran û Kurdistanê de, jiyana tejî êş, azar 
û dijwrî a xelkê bê dahat yê Kurdistanê, girtin, 
îşkencekirina xwedekaran, jinan, azadîxwazan, xizanî 
û hejariya xelkê Kurd, nexwendewariya civakê û 
gellek rapor û serhejmariyên nû di vê derheqê de 
berbirû dibin ku cihê destxweşî û pêzanînê ye. 
Armanca rojnameya Agirî bi danîna beşa civakî eva 
bû ku hem xelkê ji hebûna wan diyardeyan agahdar 
bike û bi baskirina sedem û encamên hebûn û 
xurtbûna fenomenên han, xelkê zêdetir hişyar bike û 
bikaribe di pêşvebirina civakê li gor ast şiyana xwe 
xizmetê bike. 

Çimku Agirî jî weke pirraniya weşanên din ên 
cîhanê ev yek kiriye rêbaza xwe ku ragihandin dikare 
di pêşxistina civakê de bibe xwedî rolek pozetîv û bi 
hişyarkirina xelkê, pêşî ji xurtbûna diyardeyên bi 
xeter ên han bo ser civakê bigire. Yanî di rastî de 
ragihandin dikare rola pêşengbûnê bilîze. Xebata 
Agirî di vê derheqê de bandor hebûye û bi 
berdewambûna xwe bandora xwe jî zêdetir dike. Em 
hêvî dikin ku gişt mirovên wekhevîxwaz û berpirs 
heya ew qasî ku dikarin di pêşxistina civaka me a 
kurdewarî de me re bibin hevkar û bi şandina mijar û 
raporên xwe di dewlemendkirina rojnameya xwe 
anku Agirî de hevkariya me bikin. 

Konê Reş: 

“Ji Binxetê Em 100’mîn Hejmara Rojnameya 
Agirî Pîroz Dikin” 

E z jî kêfxweş dibim ku dewla xwe di nav ava bîra 
rojnameya Agirî de dakim û hin ji bîr û baweriyên xwe 
bo derçûna hejmara 100'mîn bînim ziman. Di destpêkê 
de tev rêvebirên wê pîroz dikim, di serê wan de 

mamoste Mistefa Hicrî Sekreterê Giştî yê PDK îranê, yê ku ji 
berî şeş salan ve, partiya wî ev biryara dîrokî standiye bi 
weşandina vê rojnameya ciwan û bedew, bi kurdiya latînî. Ez ji 
dil û can spasiyên xwe jêre pêşkêş dikim. 

Ji dor du salan ve ez vê rojnameyê dişopînim û kêfa min jêre 
hatiye, ew jî ji ber gellek sedeman: 

1 - Bi kurdiya me ye; latînî û Kurmanciya me ye. Em xweş di 
babet û naveroka wê de digihêjin. Ev yek sebaretî min gellekî 
giring e. Nexasim divê tevliheviya ku şêweyê soranî hin bi hin li 

Kurdistana me a azad dibe standerd û şêweyê me bi paş de vedigere. Ji ber ku di van 
herdu salên dawîn de, li dor standardkirina zimanê kurdî gellek guftugo hatine lidarxistin û 
hin hewildan hene ku zimanê kurdî li başûr bibe Soranî û hin bi hin Kurmancî pûç bibe. Bi 
behana ku Soranî xwedî dîrok û cî girtiye û Kurmancî nikare wî cihî dagire. Lê rojnameya 
Agirî xweş bersiv e ji wan kesan re, ewên mîna Ferhad Şakelî û Muhsin Ciwamer ku bi 
zikreşî şerê şêweyê Kurmanciya bakur dikin û hewil didin ku zarokên Zaxo û Duhokê ji avê 
re bibêjin Aw û ji jinê re bibêjin afret.. Mixabin. 

2 - Ez ne konevan im di warê siyasî de, lê ez xweş serwextî dîroka Kurdistana Rojhilat 
im, ji şêx Ubêdellahê Nehrî, Simko Axayê Şikakî, Pêşewa Qazî Mihemed û herdu şehîdên 
nemir Dr. Qasimlo û Dr. Şerefkendî ku ev rojname nav û dengê wan bilind dike. Ez jî ji dil 
spasiya vê partiyê dikim. 

3 - îro roj, ji me kurdan tê xwestin ku em ziman û ferhenga xwe biparêzin û bi zimanê 
xwe di nav miletên cîhanê de xwe bidin naskirin. Erê. Lê li gorî ku min rojnameya Agirî 
şopandiye, ez dibînim ku pirraniya babetên wê siyasî ne, ez nabêjim ku ferhengî û wêjeyî 
têde nin e. Lê di baweriya min de kêm in. Xwezî jî ji wilo zêdetir bana. Tevî ku bi gotarên 
Kek Besam Mistefa, Adar Jiyan, Omîd Eserxan, Hemîd Muxtarî û Ebdullah Hicabî, van 
biraderên ezîz tê xemilandin, gotarên wan xweş û bedew in, bi rêya wan em serwextî 
gellek tiştên balkêş dibin, lê xwezî em ji rêya Agirî re bêtir serwextî çand û wêjeya 
Kurdistana Rojhilat bibin. 

4 - Bêguman zimanê Agirî gellekî xweş e û gerek bibe zimanê standard ji tev kurdan re. 
Wek rojname; Agirî rojnameyeke di terzê rojnameyên dewletên pêşketî de ye, bi nûçe û 
babetên xwe dewlemend e, li gor demê ye. Û wek ku kurdan gotiye: Goşt bê hestî nine. 

Belê dawî ez dikarim bibêjim ku bi vê gava dîrokî re xewnên Mîr Miqdad Bedirxan, Mîr 
Celadet Bedirxan, Cegerxwîn, Mûsa Anter, Adip Karahan û Huseyin Deniz bûn rastî.„ Hem 
jî xewnên me bûn rastî. Em jî ji dil û can ji vê gava dîrokî re dilîlînin û şabaş dikin...Û pêre 
kurmanciya me bi me şêrîntir dibe. 

Pîroz be gelê kurd li we derçûna hejmara 100'mîn a Agirî. Mijde bo we şehîdên peyva 
kurdî a resen, va zarokên we xwe ji dûv doza we a pîroz nedane alî, xewnên we dikin 
rastî. 

Letîf Epozdemir: 

“Agirî Xwe Ji Bo Pêşerojê Amade Dike” 

ojnama Agiri, bi rastî jî, karekî gellek giranbiha dike. 

Digel hişyarkirin û ronahîkirina gelê me yê Rojhilatê 
Kûrdistanê, her weha, di warê çand û huner û 
Edebiyata Kurdî a seranser de jî, xebatek bijare li 

berçav didomîne. Ez wekî welatperwerek sedem van xasyetên 
AGIRÎ bi dilgermî pîroz dikim. Ji aliyê dinê ve jî, ev rojname 
hesteke giring hilgirtiye. Di axa me ya Başûr û Rojhilat de ku 
Alfabeya Aramî bi kar tê; rojname, jiyana xwe ya weşanê 
sipartiye tîpên latînî û bi dil û can Alfabeya Latînî bi kar tîne ku 
çare nine wê Edebiyata Kurdî rojek vegere ser vê Alfabeyê. 

Agirî, vê yekê dibîne û xwe ji bo rojên ayende amade dike. 

Dûrbîniya rojnameyê jî, hêjayê pesindariyê ye. Helbete rêveber û 


Kaniya He/bestan 


Helbesta Baranê 





Letîf Epozdemîr 
Nivîskar 


xebatkarên rojnameyê, lazim e em bi dil û can pîroz bikin ku eva 6 sal û 100 hejmar in, bê 
westan û rawestan rojnameyê, têkûz hetanî îro anîne. Bi rastî ez wan gellek serkevtî 
dibînim û bi rêz digrim. Ez jî, hinek caran bi nivîs û gotaran arîkarî û yarmetiya Agirî 
dikim û lewra xwe şanaz û kûbar dihesibînim. Hewce ye ku bêjim, ev arîkariya min dê, di 
rojên ayende de jî, berdewam be. Di gel silavên germ û dilînî, hêvîdar im ku her tim 
serkevtî bin, her şad û bextewer bin. 



erd nema û min 
le veneneri 
ne min helbest dît 
ne awran jî 
navnîşana baranê 
da min 

gava min li dergehê dilê te da 
helbesteke avzê ya evînê 
çavê xwe yên xumarî 
hilda 

Çawa te nezanî 
helbest û baran 
aşiq û maşûq in 
ji mêj de. 

Çav Hingivînî 

Çav hingivînî 
bes bi awirên çav 
dilê min birevînî 
û bi gotinên xweş 
giyanê min! 

Ez qeşake kevnare me 
hindek maye 
li ber tîşka evîna te 
di himêza te de 
bibihujim 
û di derûna te de 
bibim lehî. 

Bêrî Bihar: 

“Ez Li Agirî De Çar Parçeyên Kurdistanê 
Dibînim” 

1- Min rojnama Agirî berî çend salan bi 
riya înternetê nas kiriye. 

Ew roj û ev roj Rojnama Agirî ji min re 
bûye neynikek ku ez tenê bi her awayî 
ne perçeyek, lê çar perçeyên welatê xwe 
tê de dibînim. Bi saya Rojnama Agirî, 
heman bûyerên siyasî, aborî ku li Başûr, 

Bakûr, Rojhilat diqewimin bi germahî 
dişopînim. 

2- Di rûpelên derheqê jin û jiyan de; 

Zext û zagonên, siyasî, olî û civakî wanên 
bêrûmet û genî ku hîn li Kurdistan 
diqewimin û qurbanên wan jî her tim jin 
in. Her wuha rewşa jinan li cîhanê ji 
beşên ku herî zêde jê dixwînim û 
dişopînim. 

3- Di beşa hevpeyvînê de her hejmarê 



Bêrî Bihar, Helbestvan û 
Nivîskar 


keseke/î, nivîskar, hunermend, muzîkvan bi me dide nasandin. Her 
wiha em kesên ku bi çand û hunera Kurdî ve mijûl in nas dikin. 
Nûçeyên çand û huner bi têrî diweşîne. 

4- Aliyekî rojnamê ya herî xweşik ku tu cudahî naxe nava perçeyên 
Kurdistanê û weke Kurdistaneke azad ji her beşan nûçeyan bêalî 
diweşîne. 

Ew her çiqas weşana saziyeke siyasî ya Kurdan be jî, ew rojnama 
Kurdistana serbixwe ye. 

-Ez weke nivîskareke Kurd ku ji cih û warê xwe dûr ketime, bi saya 
Rojnama Agirî bêrî, hizkirin, hest û ramanên xwe yên kurdewarî her 
carê ji nû ve dijîm. 

Agirî her carê bêriya me ya welat hindek be jî kêm dike. Ez dixwazim 
ku Rojnama Agirî her û her bijî... 

Ebdulrehman Bamernî: 

“Xebata Agirî Dê Bidome” 

W ekî xwendevanekî 

berdewam yê rojnameya 
Agirî ku bi rêya malperê ve 

ez hemû hejmarên vê dixwînim û 
weke nêrînekî rojnamegeriyê 
dibêjim ku Agirî dê bikare di 
xebata xwe de berdewam be, ji 
ber ku dikare xwe bicî bike û 
belgeya wê jî ew e ku berdewam 
xwendevanên xwe hene. Derketina 
bêrawestan ya Agirî ku niha dê 
hejmara 100'ê derkeve, nîşana 
serkevtîbûna wê ye û ew jî 
vedigere bo xebata desteya 
rêveber û sernivîskarê wê 

TTwekî xwendevanekî e Ebd ^ eb ^ n ^ ern '' 
rojnameya Agirî li devera Badînan Sem.viskare Duheft.nameya 

Çavder li Duhoke 

û bajarê Duhokê pêşniyar dikim ku hûn çend hejmarên vê rojnameyê 
li vê deverê belav bikin, ji ber ku ez bawer im ku xwendevanên Agirî li 
Duhokê zaf in û kesên ku pitir li tîpên latînî şareza ne, li devera 
Badînan in. Hêviya serkevtinê ji bo we dikim û sersala rojnameya me 
hemûyan (Agirî) pîroz be û derketina wê berdewam be. 



Bandora Agirî Di Bizava 
Neteweyî De 


W 


eşana 

Rojnameya Agirî 
weke gavekî 



Dara Natiq, endamê 
Desteya Weşana Agirî 


dîrokî û bibandor di 
tevgera ragihandin û 
rojnamegeriya Kurdî di 
Rojhilatê Kurdistanê de 
di heyamê temenê xwe 
yê kurt lê tejî berhem de 
kariye roleke gellek 
girîng û bibandor di 
pêvajoya bizava 

rizgarîxwazane a 

neteweya Kurd bi giştî û 

bi taybetî di Rojhilatê Kurdistanê de bilîze. Agirî bi 
şirovekirina aliyên cur bi cur ên jiyana siyasî, civakî, 
çandî û kultûrî a xelkê Kurdistanê û her wiha 
şirovekirin û eşkerekirina siyasetên qirêj û dijîmirovî 
yên rejîmên dîktator û dagîrker yên Kurdistanê, kariye 
bibe cihê hêvî û hezkirina her Kurdekî azadîxwaz û 
rewşenbîr. 

Agirî mîna yekemîn rojnameya Kurdî bi devoka 
Kurmanciya Jorîn û bi tîpên Latînî li Rojhilatê 
Kurdistanê ku 6 salan berî niha ji aliyê PDK îranê ve 
hate avakirin, serbarê xizmetkirin bi pêşxistina çand û 
wêjeya Kurdî, karî rolekî gellek girîng di komkirina 
nivîskar û rewşenbîrên gelê me bi giştî bilîze. Dema 
mirov mêzeyî rûpelên zengîn û têrnaverokên 
rojnameya Agirî dike, gellek nivîskar, rewşenbîr, 
helbestvan û siyasetvanên gelê me li Bakûr, Başûr, 
Rojhilat û Rojavayê Kurdistanê tên xuyakirin ku nêrîn û 
dîtinên xwe bi awayekî zanistî û dîrokî anîne ziman. Ew 
jî berfirehbûna xebat û tekoşîna Agirî dide xuyakirin. 

Agirî, herdem hewil daye ku bi berhevdan û 
şirovekirina doza Kurd li çarparçên Kurdistanê û 
piştevanîkirin ji xebata rizgarîxwazane a neteweya 
Kurd û her wiha şermezarkirina siyaseta tepeserkirin û 
jiholêrakirina gelê Kurd ji aliyê hukûmetên dagîrker û 
hakim bi ser Kurdistanê de, erkê neteweyî û 
şorişvaniya xwe bi cih bigihîne. 

Di rastî de mirov dikare bibêje ku Agirî pirek bûye 
bona zêdetir nasandina xebata mafxwazane û 
azadîxwazane a PDK îranê ji bo neteweya Kurd di 
perçeyên din yê Kurdistanê û her wiha lihevgirêdana 
pêvajoya xebata rizgarîxwazane a gelê Kurd bi giştî. 

Şirovekirina aliyên cur bi cur ên xebat û tekoşîna 
gelê me li Rojhilata Kurdistanê, berhevdan û 
nirxandina siyasetên çewt û dijîmirovî yên rejîma 
dîktator û kevneperest a Komara Îslamî a îranê 
baskirin ji girtin, zîndanîkirin û îşkencekirina keç û 
xortên azadîxwaz ên welatê me,^ tepeserkirin û 
asimîlekirina neteweyên bindest yên îranê, binpêkirina 
mafê mirovan li îranê, dijwarbûna jiyana civakî a xelkê 
welatê me, mîlîtarîzekirina Kurdistanê û guhnedana 
Komara Îslamî bi tev yasa û zagonên navneteweyî û ... 
hemû ewane ji pirsên herî girîng yên welatê me bûn ku 
rojnameya Agirî bi xebat û tekoşînên berdewam a xwe 
di heyamê wan 6 salên derbazbûyî de xelk ji wan 
haydar kiriye. 

Bi baldan bi aliyên cur bi cur ên xebata Agirî û 
nirxandina 6 sal temenê tejî heybeta vê rojnameyê, tê 
xuyakirin ku Agirî rolekî gellek girîng û erênî di 
pêvajoya xebata neteweyî a Kurd de lîstiye, ew jî cihê 
pesn û destxweşiyê ji xebatkarên rojnameya Agirî ye. 














Agirî 

Evîn Çîçek: 

u Rêvebirên Rojnamê Xwe Li Parçeyên Din Dûr Nagirin” 

evalên Hêja! 

Ez kesên ku di riya azadiya netewa xwe de can 
dane, bi rêz bibîrtînim. Yên ku zindî ne wî karî dom 

dikin jî kesên canfeda ne. 

Pêwîst e meriv li gora zanistiya sosyoIojîk-polîtîk şîrovan 
bike. Min hejmara 53'an heta hejmara 98'an a Agirî ber 
çavan de borand. Klassîfîkasyon girt ber çavan. Ew mijar 
hatine nivîsandin, şîrovekirin; 

1- Dîroka tekoşîna PDKÎ û gotinên serokatiya partiyê û 
Sekreterê Giştî. 

2- Polîtîka karên navxwe, polîtîka dîplomasiya partiyên 
din. 

3- Şehîdên Kurdistanê, miradên-mayiyên wan. 

3- Polîtîka, nêzîkbûna partiyê li ser hêzên Pêşmergeyên 
Kurdistanê, tekoşîn, formasyona Kadroyên siyasî, leşkerî. 

4- Polîtîka li ser tekoşîn, pirsgirêk problemên me xatûn- 



Dengê Rojava 


Nêçîra Kewan! 


xanimên Kurdistanî. 

5- Polîtîka li ser tenduristiya gelê Kurdistanê. 

6- Polîtîka li ser xweza û ekolojiya Kurdistanê. 

7- Polîtîka li ser rêxistinên gencan-ciwanan 

8- Polîtîka li ser mafê mirovan. 

9- Polîtîka li ser çand, huner, ziman, zanistî. 

10- Polîtîka li ser tekoşîna partiyên Kurdistana Başûr, Bakûr, Rojava, Rojhilat. 

Daxuyaniyên rêvebirên partiyê bi zelalî hatine nivîsandin. Xwestin, armanc tên fêmkirin. 

Eşkere tê dîtin ku rêvebirên PDKÎ li armancên tekoşerên berê dûr neketine. Di hejmara 60 
de osiya Qazî Mihemed bang û bangawazî ye. Agahdarkirina milletê kurmanc li vê osê- 
xwestinên dawiyê xizmetek mezin e. 

Rêvebirên rojnamê xwe li parçeyên din dûr nagirin, biyanî hîs nakin. Di demên pêwîst de 
helwestê digirin. Rojname xizmeta nêzîkbûna, hevîdî naskirina kurmancên derveyî welat- 
sirgûnê û yên parçeyên din dike. Ev; xizmeta yekkirin û yêkbûnê ye. 

Cudabûnek din; rêvebir li welat in. Li gelê xwe dûr nasekinin. xebatkar, rêvebir hemû bi 
hev re çanda netewî diparêzin. Ne tenê bi dengkirinê-xeberdayînê, belku di pratîkê de, di 
jiyana rojane de bi kincên-cillên kurdan in. Parastvan in. Ew helwest cudabûna rêvebirên 
medya rojhilat û yên parçeyê Kurdistana Bakur dide ber çavên millet, nemaze kurmancan. 

Ziman; Bi zimanê netewa xwe deng dikin-diaxivin-xeber didin. Ne bi zimanê dagirkeran. 
Rojname kurmancî ye. Nirxên milletê me diparêze. Sûretên netewî, hestên netewî xwedî 
dikin. Xwe bawerî, xwe hezkirin bilind dibe. 

Xatûnên-xanimên kurmanc bi pirsgirekên xwe ve yek nav rûpelan da dibirqên. Di civata 
bindest de hezaran tengasî, pirsgirêk hene. Pirsgirêk tên eşkerekirin. Pêwîst e rêvebiriya 
rojnamê bi zanebûn, bi xwastin pirsgirêkan bide lêkolînkirin, eşkerekirin. Li gora encamê jî 
çareserî werin tespîtkirin. Rojname jî weku dibistanek karê perwerdê bidomîne, bîne şûnê. 

Olên yek Xwedêyî civata me perîşan kirin. Di aşitiya nav malan de winda bû. Jin-ol-dîn ku 
bê tirs hatin nivîsandin, sebeb û encam hatin dîtin, mijar tê dengkirin, xeberdayîn. Heta ku 
bi zanîn nehê nivîsandin, şîrovekirin xwastina xelasbûnê, azadiyan weku utopiya dimîne. 

Zarik; Tendurîstî, perwerde, ewlekariya zarikên me di xeterê de ye. Di Rojnamevan di 
nav milet de bigerin, bipirsin, dîtînan bidin hev. Rêvebiriya rojnamê jî bê sansur û 
qedexekirin her tiştî binivîsîne. 

Kesên siyasî-polîtîk jî li gora şertên rojane, salên ber me jî bigirin ber çavên xwe û 
projeyan amade bikinA 

Di rojnamê de prcgramên tunnekirina, li xwe dûrkirina-asîmîlasyona dagirkeran werin 
eşkerekirin. 

Zarok ji aliyê psîkolojîk û fîzîkî ve werin parastin. Rojname li gora mijaran şûnê bide 
pisporan, li dê-bavan bide fêmkirin. 

Têkiliya Agirî û kurmancan; hin kesên ku di jiyana xwe ya taybetî de rêz û hurmetê heq 
nakin, bi rastî welatparêz ninin, xwe weku kesên çandê, canfeda nîşan didin. Di rojnamê 
de carnan bi kesên wer re hevpeyvîn tên çêkirin. Yan jî hin gotinên wan di beşa çandê de 
û yên din de tên nivîsandin, cî digirin. 

Pêşniyara min ew e; rind û baş bipirsin, lêkolîn bikin. Qîmetê nedin her kesî. Nivîsandin û 
berpirsiyarî bi hev re dimeşin. Dema em kesên nerast-dirust di rûpelan de bicîh bikin, mafê 
dengkirinê û xeberdayînê bidin wan, millet jî wan kesen bi rastiyên wan nas nake. 

Hin kes dinivîsînin. Di nivîsandinê de armanc fêmkirin e, yan na? Kî dayîna fêmkirinê bî 
pêwîst e bi zimanê gel were nivîsandin. Millet fêm bike. Di her malê de ferheng û 
dîksiyoner tune ye. 

Agirî; têkiliyên Kurdan-Kurmancan derveyî welat, dîplomasî, çand, bîranînan, çalekiyên 
mafê mirovan baş dide naskirin. 


I 



Besam Mistefa 

ibêjin di serdema mandata 
Fransayê li ser Sûriyê, kurdekî ji 
Efrînê kewekî weke diyarî dide 

efserekî firansiz. Efser dema kewê 

dibîne, aqil ii serî de namîne, hema 
radihêje demançeya xwe û du sê 

gulleyan di serê wî de berdide û ji yê 
Kurd re dibêje: ez diyariya te qebûl 
nakim, ji ber ku kew sembola xayintiyê 
ye! 

Bê guman, mirov gellek 

taybetmeniyên xwe ji xweza, erdnîgarî 
û ba û hewaya xwe digire. Ne hewce ye 
bêjin ku xelkên deştê ne wek xelkên 
çiyê ne, her weha gund ji bajaran cuda 
ne, cihên germ ji yên sar...hwd. Ev yeka 
li ser gel û milletan jî rast tê. 

Xwezaya Kurdistanê bi gellek curên 
teyrik û lawiran dagirtî ye, yên kedî û 
kovî. Lê belê ji hemûyan bêtir kew 

hene. Weke di çîrokên lawiran de jî 
diyar dibe, her mirovek û her lawirek û 
teyrikek xwedî hin taybetmendiyan e. 
Ne ser xêrê, kew bi dijmintiya hevalê 
xwe têne naskirin. Kewgîr dema diçin 
nêçîra kewan, kewekî li ciyekî datînin, û 
ew kew-yê girtî û qeydkirîî-hevalên 
xwe yeko yeko dixe xefikê de, ji 
kewgîran re dike nêçîr! 

Pirsa bêtifaqiya kurda ji berê de 
hatiye destnîşankirin, nexasime ji aliyê 
nemir Ehmedê Xanî ve. Qet nabêjim ku 
kew sembola milletê kurd de, ji ber ku 
di nav her milletekî de kesên cur bi cur 
peyda dibin, baş û xirab! Lêbelê her 
gelek jî bi hin tiştan tê naskirin. Dikarim 
li vir bêjim ku vî teyrikî bi dirêjahiya 
salan hêlîna xwe di dilê gellekan ji me 
de çêkiriye! Ji xwe ez bi acizbûn vê 
yekê dibêjim...ji ber ku kurd im, lê 
gotineke "Gorky" tê bîra min dema 
dibêje divê ku em hemû xirabî û 
kêmasiyên civaka xwe aşkere bikin-heta 
yên here xerab-da ku em bikaribin wan 
ji holê rakin. 

Heta niha em ji ereb û tirk û farisan 
re dikin xulamî, ji ber ku tifaqa me nîne. 
Hêjî em nizanin-yan jî naxwazin zanibin 
ku em bi hev hene, em bi hevdu mezin 
dibin. Tifaqî bingeha her serkeftinekê 
ye. Ez ne hatime şîretan li we bikim, ne 
jî serê we têşînim, tenê dibêjim, biryara 
xwe bidin û li pey min werin, em pêkve 
herin kewên xwe bikujin! 












Hejmar 100, 30’ê Çiriya Paşîn a 2008 


TAYBET 


Agirî 


Mihemed Hemo: 

u Agirî Dîwarên Di Nav Kurdan De Herifandin” 

B i baweriya min rojnameya 
Agirî dîwarên di nav kurdan 
de herifandin. îro bi xêra wê 

rojnameyê, siyaset û helwestên 
Partiya Demkrat ya Kurdistana îranê 
bi temamî li Kurdistana Bakur, Rojava 
û di nav Kurdên Ewropa de tê 
xwendin û naskirin. Çunkî kurmancên 
hemû cîhanê îro ji riya vê rojnameya 

bi qedir re zanyariyan bi zarav û A B C ya xwe ji serê kaniyê bidest 
dixin, û bi xêra Agirî roj ji rojê kurmanc doza gelê kurd li Rojhilatê 
Kurdistanê pirtir dinasin. Bi rastî jî Partiya Demkrata Kurdistana 
îranê, îro ji nêzîk ve li wan perçên din yên Kurdistanê jî tê naskirin. 
Ew jî bi keda rojnameya Agirî ye. Min nizanîbû ku hinde 
xwandevanên Agirî hene, ji berî du salan kurteçêrokek min di 
rojnameya Agirî de belav bûbû, gellek kes bi riya telefona yan bi 
riya Emailê ji min pirs dikirin, çi ew yên li welat in çi ew yên li 
Awropa ne, ji wê rojê de min zanî ku ev rojnama bi riya înternetê jî 
gellek tê xwendin. 

Partiya Demokrat ya Kurdistana îranê, Ddanerê Komara 
Kurdistanê ye û mîras û kultûrê komareke Kurd e, divê hemû kurd 
wê partiyê ji nêzîk ve binasin. Rojnama Agirî pirojeyek mezin e ji 
bo danasîna doza gelê kurd li Rojhilatê Kurdistanê. 

Sed pîrozbayî ji bo Rojnameya Agirî bona sed hejmariya wê û 
salvegera wê ya şeşê. 

Cara pêşîn rojnameya Agirî ket destê min, ez pirr pê şa bûm. 
Weha ez pê hest bûm ku Pêşewayê nemir, Pêxmberê welatperwer 
û dilsozê gelê Kurd Qazî Mihemed, carek din li soza xwe xwedî bi 
derket. Niha jî ku rol û girîngiya Rojnameya Agirî dibînim. 



Dilşa Yûsif: 

“Tiştê Ku Herî Zêdetir Bala Min Kişand Di 
Rojnama Agirî De, Zimanê Wê Yê Zelal Û Pak E” 

S ilav Agirî 

Di serî de ez destxweşiyek 
germ ji ew kesên ku binçîna 

rojnama Agirî ya bi nirx danîn dikim, 
her weha destxweşiyê li wan 
hevalên birêz yên ku niha di 
rojnamê de kar dikin dikim. Û 
salvegera nû ya Agirî ji dil pîroz 
dikim. Rojnama Agirî di salvegerek 
nû de, her diçe bi şewiqtir dibe û 
cihê xwe di nava asmana 
rojnamegeriya kurdî de, wek stêrek 
diyar digre. 

Tiştê ku herî zêdetir bala min 


kişand di rojnama Agirî de, zimanê wê yê zelal û pak e. Bi rastî 
ez hîna jî heyranê vê yekê me û gellek mereq dikim, ka çawa 
kesên me yên Rojhilata Kurdistanê ev zimanê zelal û yê ku 
giraniya kurmancan tê dighên ji xwe re zeft kiriye. Bi rastî vê 
yekê min da ramankirinê û dilê min gellek pê xweş e. 

Ya din rojnama Agirî her gav deriyekî vekiriye, beramber 
her kurdekî qelemhez, û bê cudahî wan himêz dike, û eva 
çavkaniya xwe ji giyan û hizreke netewî yê berfireh digre, ku 
sînorên destkird di nava çand û nasnama kurdî de hildiweşîne. 
Û ev taybetmendî bes e ku xebata vê rojnamê bi armancê 
bighîne. Yanî bi kurtî rojnama Agirî sererayî hemû şert û 
mercên zehmet û dûrbûnê ji xaka xwe ya resen, armancên xwe 
yên sereke pêk aniye. 

Dubare destxweşiyê li hemû xebatkarên Rojnama Agirî 
dikim, bi hêviya ku hîna zêdetir gula hilberîna rojnama Agirî 
geştir bibe, di gel rêz û silavan. 



Dilşa Yûsif 
Hozanvan û Nivîskar 


Tahir Silêman: 


“Li Asyasa Navîn Ji Agirî Pirr Hez Dikin” 



îrozbahîya germ û gor, ji alîyê 
Kurdên Azerbaycanê! 

Silav û rêzên biratiya 


rojnama "Dîplomat"ê ji bo "Agirî", me 
ji rûpêlên we yên dewlemend, 
rengbirengî pirr nivîsarên dîrokî, çandî, 
hunerî, bûyerên rojê, yên Kurdistanê û 
cîhanê, kar û xebatên lêkolînên ser 
nivîskar, helbestvan û siyasetmedaran 
xwand. Lewra me xwand, çunku 
rojnama "Agirî" bi devoka kurmancî û 
kurdîtiya edebî a zelal û şirîn tê 



Tahir Silêman, 
Sernivîskarê 


rojnameya 
Dîplomat li 
Azerbaycanê 


weşandin. "Agirî" rûpelên te wek gulên çîyayên Kurdistanê reng bi 
rengîn e, ji her rûpelekî te rengê gulên welatê me yê şirîn, ji her 
rûpelên te bîna çîyayê Kurdistanê tê. Bila rojnama "Agirî" wek 
çiyayê Agirî çawa serê wê digehîne erş û esmanan, wusa jî dengê 
rojnama "Agirî" bighêje erd û esmanên xaka Kurdistan û cîhanê. 

Em pirr şane ku îro şeşemîn salvegera weşandina te ye û 
hejmara te ya SEDEMÎN ronahî dibînin. Ev bûyera xwaşik bona me 
û hemû xwandevanan cihê şahî, kêfxwaşî û serbilindiyê ye. Em ji 
Xwedayê mezin hêvî dikin ku ew roj bê, em bi we re di Kurdistanek 
yekbûyî û azad de, hejmara hezaremîn a "AGIRÎ" pîroz bikin. 

Em xebatkarên rojnama "Dîplomat"ê bi vê hincetê pîrozbahiyê ji 
we rêvebir, nivîskar, rojnamevan, xebatkar û karmendên 
rojnameya "AGIRÎ", her wiha serkevtina we ji Xwedayê mezin 
dixwazin. Bi hurmet û rêz 

Tahin Silêman, xwedan îmtîyaz û sernivîsarê rojnameya 
"Dîplomat" ê û Egîr Çerkez rojnamevan û nivîskarê kurd. 


Siyamend Terbî: 


“Xebata Agirî, Di Biyava Ziman, Çand Û 


Rojnamevaniyê De Pirr Hêja Bûye” 


D i destpêkê de ez şeşemîn 
salvegera weşana Agirî û 
derçûna 100'mîn hejmara 
wê ji desteya birêveber û malbata 
Agirî pîroz dikim. Hêvîdarim bi 
xebat û tekoşîna malbata Agirî, 
ew weşane roj bi rojê pêşveçûnên 
zaftir bi xwe ve bibîne. Bi raya 
min zêdebarê vê yekê ku weşana 
Agirî di biyava form û logoyê de 
kariye wek rojnameyekî modern 
xwe derxe holê, bikare nexş û 



Siyamend Terbî 
Rojnamevan 


rolek berçav di nava Kurdên Kurmancên Jorîn de jî hebû û 
xelkê ji tekoşîna gelê Kurd di Rojhilata Kurdistanê bi 
pêşengiya PDKÎ heydar bike. 

Yanî em dikarin bêjin, pira herî baş bona nasandina 
siyaset û programên wê partiyê bo parên din yên 
Kurdistanê bûye. Xebata Agirî, di biyava ziman, çand û 
rojnamevaniyê de pirr hêja bûye. Her qas tu rojname û 
weşanek bi bê kêmasî nîne, lê ez erxayînim ku Agirî dê 
bikaribe bi zêdekirina rûpelên xwe, kêmekê ji fontên girtir 
mifahê werbigre û valahiyek biçûk di rûpelan de pêk bîne, 
rûpelên Agirî tejî û tevlihev in. Pêdiviye ku Agirî bîr ji wê 
yekê bike ku bibe heftane û heftiyê carekê bikeve ber destê 
xwendevanan. Wê demê dê bikaribe mijar û nûçeyên nûtir 
pêşkêşî hogirên xwe bike. 


Daxwaza serkevtinê ji bo Agirî 


















Agirî 


TAYBET 

Ibrahîm Seydo 
Aydogan 
Doktorayê 
Zimanê Kurdî 


Îbrahîm Seydo Aydogan: 

u Agirî Ji Bo Baştirkirina Kurdiya Xwe Tim Bi 
Kesên Ku Di Warê Zimên De Dixebitin, Re 
Ketiye “Peywendiyê 

girî yek ji wan weşanên kurdî ye 
ku cih da nivîsên pirrhêl û guh 
neda nasnameya nivîskar ya siyasî. 

Ev yek cihê guherînekê ye ku tovên xwe ji 
çanda PDKÎ werdigire, lewre di nava vê 
rêxistina navborî de tim xatirê kes û 
civatên ji derveyî wan jî hatiye girtin. Agirî 
herweha ji bo baştirkirina kurdiya xwe tim 
bi kesên ku di warê zimên de dixebitin, re 
ketiye peywendiyê û nebûye weke hin 
weşanên ku li kesî guhdar nakin. Berpirsên 
Agiriyê li cem kê zanînek hebe, xwe 
digihîne. Ev jî îmajeke erênîtir di serê 

mirov de di derheqê vê kovarê de ava dike û wê mezintir dike. 
Ê ji ku tê, ev nefspiçûkî û birçîbûyina fêrbûyî nê? Gava ku 
mirov Azad Kurdî'yê berpirsê kovarê nas dike, hingê mirov di 
cih de fahm dike ku ruhê hin weşanan bi rastî jî ji berpirsên 
wan tê. Lewre kubarî û dilovaniya Azad Kurdî di hemû 
peywendiyên kovarê re eşkere dibe. Digel ku di warê zimanê 
kurdî de keseskî zana û têr e jî, û pirr baş hakimî herdu 
zaravayên kurdî ye, tim dipirse û dixwaze hîn bibe. 

Agirî li nava welêt ji aliyê Pêşmergeyên kurd ve tê 
amadekirin, lê nikare xwe bigihîne her devera welêt. Digel vê jî 
berpirsên wê teknîka îroj baş bi kar tînin û kovarê bi dilê xwe li 
ser înternetê jî diweşînin û herweha bi rêya emailan ve dişînin 
ji xelkê re. Ev yek nîşan dide bê ew çendî ji dil dixebitin. 

Bi tenê rexneyek heye ku mirov dikare li Agiriyê bigire û ev 
kêmanî jî rasterast ji Agiriyê nayê û dikare bi hêsanî were 
sererastkirin. 

Ji ber ku hejmara nivîskarên kurd kêm e û ji ber wê jî ya 
berhem kêm e, carinan, hema çi hebe mirov diweşîne. Ev 
kêmanî li cem hemû kovar, rojname û malperên kurd heye û 
ne bi tenê kêmaniya Agiriyê ye. Carinan mirov hin nivîsan tê de 
dixwîne ku pê ecêb dimîne. Agirî divê asta hilbijartina nivîsan 
hinekî din jî bilind bike. Hemû nivîsan nexe kovarê. Heger Agirî 
hilbijêr be, ew feraset tê de heye ku bi hêsanî bi ser bikeve û 
bibe referanseke baş. 

Agirî weke hin kovar û rojnameyên me yên din di bin banê 
rêxistinekê de derdikeve. Herçend çanda vê rêxistinê ya 
demokrat di gellek waran de karê weşanê hêsantir bike jî, di 
naveroka kovarê de mohra rêxistinê pirr eşkere ye ku mirov 
dikare vê jî weke rexneyekê pêşkêş bike. Kovarek bêguman 
dikare ji aliyê rêxistinekê ve were amadekirin, lê ne mecbûr e 
ku "rêxistinî" tev bigerre. Ev rêxistinîbûn dikare ji kovarê re 
bibe hêzeke xurt û di avakirina çandeke wêjeyî û zimanî û 
herweha di avakirina çandeke neteweyî ya "kurdayetî"yê de 
piştgiriya wê bike. Di nava Hizbê de ew çanda toleransê heye 
ku tim bûye hêza wê û bûye sedema ku mirov piştgiriya wê 
bike. Ez baş bawer im ku serbestiya ku di vê kovarê de heye, di 
kêm weşanên rêxistinî de heye. 

Weşaneke 15 rojî, dûrî rojeva cîhanî û Kurdistanî dimîne. 
Hêviya min ew e ku Agirî bêtir cih bide rexne û nirxandinên 
siyasî, yên wêjeyî, yên çandî, cîh bide lêkolînan û ferqa xwe û 
weşaneke rojane baştir diyar bike. Lewre weşaneke bi vî rengî 
ji bo celebên nirxandinî û lêkolînî derfeteke bêhempa ye. Heger 
Agirî bixwaze, dikare vê derfetê mezintir bike û bike hêzeke 
kurdayetiyê ku di destê kesî de tune ye. 

100 hejmar bila gava destpêkê bin... Em hezar hejmaran jî bi 
xêr bibînin. 


Gabar Çiyan: 

“Agirî, Rûpelên Xwe Bi Zimanê Neyaran Re 
Par/Pay Nake. Bi Kurdî Dinivîsîne” 


N 


êzî du salan in ku 
Rojnameya Agirî dixwînim. 
Ez hewil didim ku ji paca 
xwe, xeta rojnamê li pirsên 
rojnamevaniyê, ziman, çand û 
kurdewariyê fêm bikim. 

Agirî, rûpelên xwe bi zimanê 
neyaran re par/pay nake. Bi kurdî 
dinivîsîne. Ji zimanê farisî, tirkî û 
erebî dûr dikeve. Bi kurdî hizir 
dike, dîtinên xwe bi kurdî formule 



Gabar Çiyan 
Gerînendeyê giştî y< 
ajansa serbixwe ya 
"Zarathustra News"ê 
û rêvebirê EuroKurd 
Human Right'ê. 

dike û bi kurdî dide xwendevanan. 

Agirî, diyalektên kurdî li hev nêzîk dike. Cî dide tevan. Di 
rojeva wê de, "hilbijartin û bihêzkirina diyalektekî û 
redkirina ya/yên din" tune ye. Ji bo nêzîkbûna diyalektan 
li hev rêya herî mantiqî hildibijêre û xebatên xwe bi tîpên 
latînî dike. 

Dema mirov li dîroka Rojnamegeriya Kurdî dinêre, di 
weşandina wan de berdewamî tune ye. Piştî 20 anjî 30 
hejmaran weşana wan radiweste. 

Agirî yek ji wan rojnemayên kurdî ye ku li ser pirsa 
berdewambûna weşanê, bi biryar e, bi israr e. Di 6 salan de, 
100 hejmarên wê derketine. Ev alî divê bê dîtin, bê qalkirin. 

Navenda Agirî bi pêkanîna hevpeyvîn û analîzên cewaz, 
belavkirina nûçeyên ji Kurdistanê, û nêrînên xwe li ser pirsa 
çand û edebiyatê gavên hêja davêje. Her wisa têkiliyê bi 
Medya Kurdî re datîne, cî dide xebatên wan, anjî hevkariya 
xwe bi wan re xurt dike. Ev yek di rûpelên Agirî de eşkere 
xuyanî dike. 

Agirî xeta xwe ya polîtîk heye. Lê xeta wê, rê li ber nagire 
ku xebatê bi hizrên cewaz yên netewî re bike. Li ser esasê 
berjewendiyên netewî, rûpelên xwe bi rojnavenanên Kurd re 
par/pay dike. Agirî, bi vê helwêsta xwe, rojnamevaniya xwe 
bi hevkariyên nû re xurtir dike. Gavên berfirehtir davêje. 
Netewîtir dibe, cî û nirxê xwe bilind dike. 

Agirî di rûpelên xwe de cî dide xebatên edebî. Nirxandina 
pirtûkên nû, hevpeyvînên cewaz rengên balkêş didine 
rûpelên wê. 

Rojnameya Agirî ji gellek aliyan ve baş e. Pêşve diçe. 
Pêşniyarên min ev in: 

Analîz û gotarên polîtîk car caran bi şêweyekî 
konsantrebûyî di rûpelên rojnamê de cî digirin. Dikare di 
şûna wê de, weke mîsal hevpeyvînên polîtîk cî bigirin. Bi 
rêya wan, xalên balkêş bêne hilbijartin û mesaj bêne dayîn. 

Sernivîsên rojnamê "manşêt" ji awira rojnamevaniyê ne 
profesyonel in. Zêde ne balkêş in. Divê xebat li ser bê kirin. 

Pirsên "mafê mirovan", "Maf û çalakiyên jinan", 
"pirsên aboriyê", "magazîn" û "gel û olên li 
Kurdistanê: Asurî, Êzidî, Ermenî, Cuhû zêde xuyanî 
nakin. Divê ev xal neyêne jibîrkirin. 

Salvegera 6emîn ya Agirî'yê pîroz be. Gellek spas ji bo 
tevayî xebatkarên wê ku vê xebata hêja dikin. Spas ji bo 
helwêsta Agirî'yê ya Kurdistanî. 

Hêviya me ew e ku, agirê Agirî'yê mîna volkanên Çiyayê 
Agirî be: Tirsê têxe dilê neyaran, û li ser navê 
Rojnamegeriya Kurdî gavên mezintir bavêje û dilê me 
kurdan geştir bike... 



Silavên biratiyê... 

Silêman Keleşî: 

“Divê Hevalên Agirî Baş Xwe Bihesin U Bizanin Çi 
Erk Û Wezîfên Giran Ser Milê Wan E” 

P êş hemû tiştekê îcazê bidin 
ku ez pirr bi dil û can, 
şeşemîn salvegera 

dayîkbûna rojnama Agirî pîroz 
bikim li hemû wan hevalên ku di 
wê rojnamê de zehmetê dikêşin, 
hêviya serkevtinê bo wan hevalan 
bixwazim. 

Ewa rastî be, mixabin min 
nekariye ku hemû hejmarên silêman Keleşî 
rojnama Agirî bixwînim, ewa ku Siyasetvan 



rojnama Agirî, dê wê carê sedemîn hejmara xwe bêwestiyan bi 
wan îmkanatên kêm yê ku hene diweşîne, ew berdewamî û 
newestan bi hêz û qaweta xwe, ewa serkevtineke mezin e ji 
bo hevalên Agirî. 

Hewce ye bête gotin, her kesê ku hejmarên destpêka 
rojnama Agirî xwandibin, baş pê dihese ku Agirî çawan pêngav 
bi pêngav ji hemû aliyan ve dewlemd bûye, û xwe gihîjandiye 
astekî bilind a rojnamevaniyê û her wiha kariye bala gellek 
xwendevanan di nav civaka Kurdî de bikêşîne ser xwe, bi hizra 
min li gor wan îmkan û derfetên ku ber destê rojnama Agirî de 
hene, kariye bi başî pêşve biçe û ji erk û wezîfên xwe bo 
xizmetkirin bi ziman, çand, rewşenbîrî û rojnamegeriya Kurdî 
de serkevtî bûye. 

Ez dixwazim ji vê derfetê mifahê werbigrim û di yek 
paragrafê de basa girîngiya cîyê Agirî bikim di nava hemû 
rojname û govarên ku li Rojhilatê Kurdistanê (çi li hundir û çi li 
derveyî Kurdistanê) têne weşandin. 

Rojnama Agirî cîyekî pirr girîng û xasmayî heye di nav 
rojname û kovarên Rojhilatê Kurdistanê de, ber hindê heta wî 
cîyê ku ez bizanim rojnama Agirî yekmîn rojname ye ku bi tîpên 
latînî û bi zaraveya Kurmacî di vî parçeyê Kurdistanê de 
derdikeve, divê bête xuyakirin ku bi milyonan Kurdên me hene 
ku nikarin bi tîpên erebî bixwînin û binivîsin, ji ber vê yekê 
rojnama Agirî dibe pirek bo agadarkirina bi milyonan Kurda li 
ser rewşa Kurdistanê bi giştî û nemaze Rojhilatê Kurdistanê, 
lewra divê hevalên Agirî baş xwe bihesin û bizanin çi erk û 
wezîfên giran ser milê wan e. 

Li ser rexne û pêşniyaran: Min çi rexne li rojnama Agirî ninin, 
lê min rexne li xwe û gellek hevalên wek xwe hene ku me 
nekariye li gorî hewce alîkariya hevalên Agirî bidin, renge gellek 
kes ji nêzîk ve nezanin ku ew rojname bi çi îmkanatekê û di çi 
zirûfekê de çap û belav dibe, lêbelê ez dizanim, bi rastî eger ew 
hevalên ku di Agirî de kar dikin fidakariyê nekin, rojname bi 
wan îmkanatên ku wan hene, bi vî awayî têrnaverok û xweşik 
der nakeve, destê wan sax be û her bijîn bo gelê Kurd. 

Herwisa hêvîdarim ku Agirî hewil bide bêtir digel komele, 
civet, sazî û aliyan pêwendiyan bigre bo havkarî û 
berevpêşbirina armancên xwe, ew xebata ku hûn di wê pişka 
Kurdistanê de dikin xebateke pîroz e, hewcehiya wê bi rêxistin 
û civatên sivîl heye ku bikarin wan hemû şanazî û xebatên ku 
wê derê hatine kirin û têne kirin, bi hemû Kurdan û derdorê 
bide xuyakirin, hêvîxwaz im ku civat û saziyên we bêne avakirin 
û mil bi mil rojnama Agirî xebatê di hemû warên hewce de 
bikin, ji bo agadariya we hevalên hêja û xwendevanên we yên 
bi rûmet hewleke zaf heye bo avakirina civateke sivîl bo aştî û 
pêşveçûnê, hêvîdarim ku her çi zûtir mizgîniya avabûna wê jî di 
rojnama we de bête belavkirin. 



Ebdula Hicab: 

“Agirî, Bi Hîmê Hin Xebatkarên Bi îrade, Ji 
Tunetiyê Dest Pê Kir Û Di Demek Kin De Bû 
Xwediyê Kultûrek Berz A Nivîsê” 

D i destpêkê de, pîrozbahiyê , 
dibêjim kargêr, hemû i 
xebatkar, nivîskar û 

xwînerên Agirî û berhema 100'mîn 
ji dil pîroz dikim. Ji bo min 30'ê 
meha 11 heya niha 2 rojbûnên bi 
nirx bûn, ji niha û pê ve ew 
munasibet dibe 3'yemîn rojbûna 
hêja ku ezê bi hev re ewan pîroz 
bikim. 

Agirî, bi hîmê hin xebatkarên bi îrade, ji tunetiyê 
demek kin de bû xwediyê kultûrek berz a nivîsê. 
di edebiyata hevçerx ya Kurdistanê de zindî bimîne 
nivîskî a nivşên tê karîger be. 

Li Rojhilatê Kurdistanê, edebiyata kurdî a bi zaraveya Kurmancî 
bi Agirî re kete ser rêbazek sererast a nivîs û weşanê. Heya dema 
li daybûna Agirî, vir de wê de, carna weke paşpirtik, carna ji bo 
xeml û hin caran jî bi zext û hewla hin dilsozan çend rûpelên 
kurmancî di hin kovaran de dihatin weşandin. Ew nivîs pirranî bi 
selîqeya kesan ve girêdayî bûn û kêmtir diketin xaneya weşana 
berdewam ku mirov bikaribe wan binirxîne. Agirî di gel rêbaza nû, 
hem rêçikek edebî danî û hem ji wan hewlan re xwedî derket. 

Niha eger mektebek nû ya nivîsê jî nebe, Agirî bûye saziyek 
weşanê û çavkaniyek bi nirx e ji bo hemû kesên di warê edebiyat û 
rojnamevanî û nivîsê de li Rojhilata Kurdistanê kar dikin. Ew hewl 
dê bibe bingehek ji bo gulvedana edebiyatê û pêşveçûna 
rojnamegeriya Kurdî. 

Bi temenê xwe ê kurt, lê pirr ji kar û berhem Agirî niha hêviyek 
e. Ez bawer im ew hêvî dê hêj xurt be, dema Agirîp\t\r giringiyê 
bide hêlîvanka xwe, an herêma ku pê dijî û bo dijî. Rewşa civakî, 
kultûrî, zimanevanî, edebî û siyasî di herêmên Kurmancîaxiv yên 
Rojhilata Kurdistanê, ji çenrrê Erez ve bigre heta Şino û li 
komelgehên Kurd ên Rojhilata îranê, weke Qoçan, Xurasan û hwd 
serekaniyên herî xurt ên berhem û basan e. Agirî çend ji wan 
serekaniyan xwe têrav bike, dê hin qas xurt be. 

Dubare pîrozbahiyê dibêjim we û di weşan û xebatê de ji we re 
serkevtinê dixwazim. 


B 


Arjen Arî: 

“Agirî Bi Qasî Destdayîna Derfetan Rûpelên 
Xwe Zêde Bike” 

i hilkevta hejmara 100'mîn 
û 6'emîn salvegera weşana 
rojnameya Agirî, di 

destpêkê de destxweşiyê didim 
hemû kesên ku heta vê hejmarê 
bi nivîs û gotarên xwe rengîniyek 
dane weşana rojnemeyê. Weke 
kesekî ku carinan bi nivîsekê 
beşdarî rûpelên Rojnameyê dibe; 
pêşniyara min ew e ku Agirî bi 
qasî destdayîna derfetan rûpelên 
xwe zêde bike û hewl bide ku 
nivîskarên li çar kenarên xaka 
dabeşkirî; bi nivîsên cur bi cur 
rengîniyekê, pirdengiyekê hilgirin 
rûpelên Rojnameyê. 

Bi van hest û dilinan hejmara 
100 li xwedî, rêveber, desteya 



weşanê û nivîskar û xwendevanên kurdî/kurmancî pîroz dikim. 

Bi hêviya hejmarên li ser axeke azad, weletekî azad, bi al û bi 
refş û serbixwe... 

















Agirî 


TAYBET 


Hejmar 100, 30’ê Çiriya Paşîn a 2008 ^^ 


Redaksiyona Dengê Azad 



E m, ber her tiştî ji bo 6'emîn salvegera weşana Rojnameya 
Agirî we pîroz dikin. Mixabin, welatên ku Kurdistan dagir 
kirine hê jî polîtîkayên xwe yên nijadperest li ser zimanê 

Kurdî û çapemeniya Kurdî didomînin. Di nav van polîtîkayên 
nijadperest de rojnameyeke Kurdî ku 100'emîn hejmara xwe çap 
dike, gellek girîng e. 

Her çiqas bûyîna weşaneke partiyekê ku di rêya bernama xwe ya 
bingehîn de tiştên ku ji xwe re kirine armanc, pirr eşkere û paqij 
anîne ziman û di vî warî de hewldanên wan hêjayê rêzgirtinê ye. Ji 
bilî viya ji bo tekoşîna azadî û wekheviyê zext û zordestiya li 
beranberê sîstema îrana paşverû, rawestiye. 

Li gor me nûçeyên^ Rojnameya Agirî ya herî balkeş ev in ku 
newekhêviya civatên îran û Rojhilata Kurdistanê bi bîr û boçûnê 
agahdariya xwendevanên xwe dikin. 

Em bi navê malpera Dengê Azad hêvî dikin ku di nav axa 
dagirkirî yên Kurdistanê de tu weşanên Kurdî ya nirxên neteweyî 
daniye pêşiya xwe, nehên rexnekirin, lê divê ji her alî ve piştgirî û 
piştevanî bê kirin. Ji ber vê hindê em careke din bo 6'emîn 
salveger 100'emîn hejmara Rojnama Agirî we pîroz dikin û 
serkeftinê dixwazin. 


Enwer Kohensal: 

u Hewil Bidin Ku Beşa Raportaj Û Pirskirin Li 
Xwendevanan Her Tim Di Agirî De Xuya Bibe” 

S erkevtin ji we rêveber û 
xebatkarên weşana Agirî re. 

Sipas ji boy wê derfeta ku we 

dayî min heta ku ez jî hizir û nêrînên 
xwe li ser çawaniya kar û xebata Agirî 
bînme ziman ... 

Ji ber ku di dîroka rojnamegeriya kurdî 
de li Rojhilatê Kurdistanê ewa yekem car 
e ku weşanek bi zaraveya kurmancî ya 
zimanê kurdî û bi tîpên latînî derdikeve, 
bi xwe pêngavekî pirr hêja û cihê 
nirxandinê ye. Lewma heke di kar û 
keddana we de kêmasiyek jî bête 



Enwer Kohensal 
Nivîskar 


berçav, mirov divêt her bi çavekî erênî û pozîtîv çav lê bike. 

Bi nêrîna min, weşana 15 rojî a Agirî karî ye di heyamê wan 
çend salên derbasbûyî de xizmeteke gellek balkêş hem ji aliyê 
rojnamegeriyê û her wisa ji aliyê rêzimanî ve bi çand û wêjeya 
kurdî bi zaravê Kurmanciya Jorîn bike ku heya vê gavê ji aliyê çi 
rêxistin û saziyan ve nehatibû kirin. 

Ez her demekê ku Agirî dixwînim, çend bûyerên dîrokî dikevine 
bîra min. Şorişa mezin a qehremanê dîroka Agirî "Êhsan Nûrî 
Paşa" ku çawan xebateke mezin di bin qontara çiyayê Agirî de da 
meşandin û Agirî hertim rûsipî hêla, hêza bihêz ya Agirî di dîroka 
Rojhilatê Kurdistanê de ku gellek xort û qîzên wan herêman xwe 
kirin gorî û dastanên wisa xuliqandin ku hertim di dîrokê de bi 
mêrxasî nav lê tê birin, û cara yekem bi serperestî û peşniyara min 
rojnama Agirî a dîwarî me da meşandin ku ew bi xwe bû bingehek 
ku em li ser wî xîmî bikarin kar bikin û agirê Agirî carek din germ û 
gurrtir bikin ... 

Ez pêşniyar dikim ku hûn bikarin di hejmarên tên ên Agirî de 
zêdetir kar bikin li ser rastnivîs û rêzimana kurdî û her wisan 
quncikekê jî ji boy gotinên pêşiyan vebikin. Hewil bidin ku beşa 
raportaj û pirskirin li xwendevanan her tim di Agirî de xuya bibe. 

Carek din ji were serkevtinê dixwazim û dibêm her tim mehit ji 
keda we re. 



Besam Mistefa: 

“Bila Her Û Her Xebata Bê Rawestan, Xwendina 
Bê Westan Bi Zimanê Dayikê Bibe Dirûşma Me Û 
Tevahiya Xwendevanên Agirî” 

ojnameya panzdehrojî ya 
Agirî îro digihîje hejmara 
xwe ya 100-î. Bi vê boneya 

hanê ez weke nivîskarekî 
berdewam yê Agirî û xudanê 
quncika bi navê "Dengê Rojava" 
di vê rojnamê de, derketina vê 
hejmarê li xwendevanên Agirî û 
zimanê kurdî pîroz dikim. 

Lê ji pîroziyê wêdetir, divê 

hewlên me yên ji bona çespandina kultûra xwendinê di nav gelê 
me de qet ranewestin û her berdewam bin. Kultûra xwendinê hêjî 
ciyê xwe bi tundî û qayimî di nav milletê me de negirtiye. Her kes 
dizane, bê xwendin ne mirov û ne civak û ne jî welat bipêş 
nakevin, ji ber ku jiyan weke rûbarekî har her di rewşa herikînê de 
ye, kesê yan gelê xwe pêre nagehîne dê ne tenê di cihê xwe de 
bimîne, lêbelê dê li paş bimêne û bipaş bikeve. 

Derketina 100 hejmaran ji rojnameya xweşik a Agirî, kevirekî 
berçav di dîwarê çanda me de lêdike û gaveke din berê civaka me 
dide berbi kultûra xwendinê ve, nemaze xwendina bi zimanê 
dayikê. 

Bila her û her xebata bê rawestan, xwendina bê westan bi 
zimanê dayikê bibe dirûşma me û tevahiya xwendevanên Agirî. 

Serkevtî bin, xebat berdewam bin! 


Besam Mistefa 
Helbestvan û Nivîskar 


Şehab Xalidî: 

“Agirî Walahiya Weşaneke Kurmancî Bi Tîpên 
Latînî Li Rojhilatê Kurdistanê Tejî Kir” 

S eba derketina 100'mîn hejmara 
rojnameya Agirî, ez bi dil û can 
pîrozbahiyê li we xebatkarên 

Agirî dikim. 

Her wek em dizanin, cara yekemîn li 
Kurdistana îranê li serdemê Simkoyê 
Şikak de bû ku rojnameyeke Kurdî, 
ew jî bi tîpên Latînî derdiket. Ew 
rojname bi biryara Simkoyê Şikak û bi \ 
alîkariya Ebdulrezaq Bedirxan bû. 

Derketina rojnameyekî bi vî awayî di 
vê serdemê de, nîşaneya girîngîdana 
wî rêberî bi ziman û toreya Kurdî bû. Şehab Xalidî 

Piştî vê rojnameyê êdî çi rojnameyek Rojnamevan 



ku bi tevahî bi Kurdî û bi tîpên Latînî be, belav nebûye. Lewra 
ew yek valahiyek bû ku bi jidayîkbûna Agirî tejî bû. Ewa jî 
serbarê vê yekê bû ku seba rewşa xebatê ya li derveyî welat, çi 
di warê aborî de yan jî di warê personelî de gellek qels û lawaz 
bû. Lê we îsbat kir ku bawerî û îrade, dikare mirov bigihîne 
serkevtinên çavnihêrnekirî û astên bilind. 

Ji aliyekî din ve seba vê ku pirraniya Kurdan niha bi tîpên 
Latînî dixwînin û dinivîsin, lewra renge nekaribin bi başî 
agahdarê rewşa Kurdistana îranê bin. Lê bi weşandina 
rojnameyekî bi tîpên Latînî, hûn bûne pira têkiliyan di navbera 
wan Kurdên ku bi tîpên Latînî dixwînin û dinivîsin, çi li derveyî 
welat û çi li beşên din ên Kurdistanê. 

Ez pêşniyar dikim: 

1. Rûpelekê bo mijarên bi devoka Soranî bi tîpên Latînî 
dabinên. 

2. Agirî bila heftîname be û her 7 rojan carekê derkeve. 

3. Ger bi awayê rengî bê weşandin dê pirr baştir be. 

4. Rûpelekê tenê bo nûçeyên wêneyî dabinên. 



















Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 

Şandeke PDK Serdana PDK îranê Kir 

Roja çarşem, 26.11.2008'an, şandeke payebilind ya Partiya Demokrat a 
Kurdistanê bi serokatiya Fazil Mîranî, Sekreterê Mekteba Siyasî û Azad 
Berwarî, Mihemed Melaqadir, Mehmûd Mihemed, Mesûd Saleyî, 
Izedîn Berwarî, Remzî Şeban û Salih Delo, endamên Mekteba Siyasî û 
Komîteya Navendî ên PDK'ê, serdana Deftera Siyasî a PDK îranê kirin ku ji aliyê 
şandeke vê partiyê bi serokatiya Mistefa Hicrî ve bi germî hatin pêşwazîkirin. 

Di^ hevdîtina han de Fazil Mîranî, bi hinceja serkevtina 14'mîn kongireya 
PDKÎ, pîrozbahiya xwe û PDK'ê pêşkêşî PDKÎ kir. Piştre Mîranî li ser rewşa 
siyasî a dever, îraq û Kurdistanê basek pêşkêş kir û di axavtina xwe de qala 
destkevtên bizava rizgarîxwazane a Kurd di Kurdistana Başûr de kir. 

Di doma hevdîtinê de Mistefa Hicrî, li ser rojeva kongireya 14'hem a PDKÎ, 
bas û mijarên kongirê û encama wê, axivî. Wî herwiha li ser rewşa siyasî ya 
îran û Rojhilatê Kurdistanê basek pêşkêş kir. 

Di dawiyê de her du aliyan li ser berfirehtirkirina pêwendiyên di navbera 



hevdu de tekez kirin. 


Hejmara Cemik (2-3) A Kovara ‘K 
21’êÇapÛBelavBû 

Hejmara 

cemik (2-3)a 
kovara werzî a 
kutûrî, zanistî, 
dîrokî û netewî 
ya 'K 21'ê bi 
awayek 

bedev,balkêş û 
têrnaverok çap û 

belav bû. 

Kovara han bi ked, zehmetî û mandîbûn rewşenbîr û xemxorê 
gelê kurd û serniwîskarê wê kovarê, Momtaz Heyderî ve tê 
weşandin. 

Kovara han ji 828 rûpelan pêk tê û têde gellek babetên girîng û 
balkêş li ser kurd, dîrok û zimanê kurdî tên dîtin. Hebek ji vê 
kovarê jî gîhîşt pirtûkxaneya Agirî. 

Em wekî Desteya Weşana Agirî tevî destxweşî û pirozbahîkirin 
ji birêz Momtaz Heyderî û hevkarên wî, hêviya berdewamî û 
serkevtinê di kar û xebata pîroz ya wan de dixwazin. 


Li Bajarê Sine Goreke 3000 Salî 
Hate Peydakirin 



Di çend rojên borî de, demekê ku bona firehkirina rêya 
navbera bajarokê Hesenava bo bajarê Sine kar dihat kirin, 


Komîsera Mafê Mirovan Ya NY’ê, 
Domkirina Tund Û Tûjiyan Li Dijî 
Jinan Rexne Kir 



^ "Naventhem Pillary", Komîsera jin a Konseya Mafê Mirovan a 
RNY'ê got: serbarê vê çendê ku 9 sal li ser binavkirina Roja 
Cîhanî a Jiholêrakirina Tund û Tûjî Li Dijî Jinan derbaz dibe, lê hêj 
ev fenomene bi xurtî li ser jinan li seranserê cîhanê dimeşe û em 
bi vê yekê gellek nigeran in. 

Bi vê hilketa cîhanî jî, Ban Kî Mon, Sekreterê Giştî yê NY jî 
daxuyaniyek da çapemeniyê û got ku tund û tûjî li dijî jinan, tund 
û tûjî li dijî pêkanîna aştî û ewlekariya cîhanê ye. 

Ji sala 1999 A an şûnde ji aliyê RNY'ê ve Roja 25'ê Çiriya Paşîn 
weke Roja Jiholêrakirina Tund û Tûjî Li Dijin Jinan hatiye 
ragehandin. 

5 gorên dîrokî hatin peydakirin. Tê gotin ku dîroka van 
gorên kevnar vedigere 3000 salan berî niha. 

Li gor gotina çavkaniyên têkildar, termê yek ji Paşayên 
ku di wê gorê de hatiye dîtin, di cîhanê de bêmînak e û ji 
aliyê rayedarên Komara Îslamî a îranê ve hatiye 
bêserûşûnkirin. 

Xelkê Kurdistanê li hember vê kiryara dezgehên rejîmê 
bêzar û nerehet in ku bi vî awayî cihwarên dîrokî yên 
Kurdan bêserûşûn dixin. 

















